Vasil Levski National Stadium (Σόφια, Βουλγαρία) - Κριτικές\nΞενοδοχεία κοντά σε: 1300th Anniversary Monument\nΞενοδοχεία κοντά σε: Stefan Stambolov Monument\nΞενοδοχεία κοντά σε: Earth and Man National Museum\nΞενοδοχεία κοντά σε: Sofia Ancient Serdica Archaeological Complex\nVasil Levski National Stadium: Εστιατόρια στην περιοχή\nΔραστηριότητες κοντά σε: Vasil Levski National Stadium\nVasil Levski National Stadium, Σόφια - Κριτικές\nΝο 86 από 175 δραστηριότητες - Σόφια\n38 Evlogi i Hristo Georgievi Blvd, Σόφια 1164, Βουλγαρία\n“Αίγλη από άλλες εποχές ...!”\nΈνα απλό αλλά γεμάτο διακοσμητικά στοιχεία στάδιο με πολλά έργα τέχνης εμπνευσμένα από την... διαβάστε περισσότερα\nΑίγλη από άλλες εποχές ...!\nΈνα απλό αλλά γεμάτο διακοσμητικά στοιχεία στάδιο με πολλά έργα τέχνης εμπνευσμένα από την πολιτική προπαγάνδα του παλαιού καθεστώτος .\nΑυτό είναι μόνο ένα παιχνίδι που δεν βλέπει τίποτα. Δεν αποτελεί τουριστικό αξιοθέατο. Θα το δείτε στην περιήγησή σας στην πόλη.\nΠαλιά φορά κλασικό\nΕίναι ένα παλιό στάδιο που φιλοξένησε αρκετά μεγάλα παιχνίδια και μεγάλους ποδοσφαιριστές στο παρελθόν. Όσο καιρός έχει περάσει και χρειάζονται νεότερα στάδια, νομίζω. Παρακολούθησα μερικά ποδοσφαιρικά παιχνίδια στο παρελθόν.\nΕπισκεφθήκαμε αυτό σχετικά με μια βόλτα στην πόλη. Είναι εντάξει μέρος αλλά όχι ένα αριστούργημα Stadium. Το γύρω πάρκο όμως είναι τόσο εκπληκτική και αξίζει να την περιήγηση με τα πόδια.\nΠήγε να δει το ντέρμπι της Σόφιας και δεν απογοήτευσε! Καταπληκτική ατμόσφαιρα και λίγο διαφορετικό από το πρωτάθλημα του πρωταθλήματος;\nΕξαιρετικό και μεγάλη stadion. Μου αρέσει ο τρόπος που το halls είναι τοποθετημένα. Καλή εξυπηρέτηση και ασφάλειας, και είναι κοντά στο κέντρο της πόλης. Θα επιστρέψουμε σύντομα!\nΟι βούλγαροι χρειάζεται ένα αξιοπρεπές stadium\nΑυτό είναι το μεγαλύτερο και καλύτερο στάδιο στη Βουλγαρία σήμερα. Εδώ ήταν να παίξουν ποδόσφαιρο μερικοί διάσημοι ομάδες με τη Ρεάλ Μαδρίτης, Λίβερπουλ, οπλοστάσιο, PSG, . . ., αλλά χρειάζονται οι Βούλγαροι ένα αξιοπρεπές stadium!\nΧαρακτηριστικό της Ανατολικής Ευρώπης Stadium\nΠαρακολούθησα τη Βουλγαρία v Λευκορωσία εδώ. Ευτυχώς δεν βροχή, διότι δεν υπάρχει σχεδόν καμία κάλυψη. Διαθέτει το δικό του μετρό, ο Βασίλ Liviski και 15 λεπτά με τα πόδια για το κέντρο της πόλης.\nΤο νέο στάδιο σε συνδυασμό με ένα κλασικό κτήριο. Η γύρω περιοχή με εντυπωσίασε πολύ: πάρκα, χόρτο, δέντρα, οικογένειες παίζοντας μαζί, οι άνθρωποι για τζόκινγκ. Ο σταθμός του μετρό σε κοντινή απόσταση. Κέντρο βρίσκεται σε κοντινή απόσταση με τα πόδια αν θέλετε να εξερευνήσετε την...πόλη.Περισσότερα\nΛάβετε γρήγορα απαντήσεις από το προσωπικό του Vasil Levski National Stadium και από προηγούμενους επισκέπτες.


Άνταμ Γκραντ: Είστε λήπτης ή δότης; | TED Talk Subtitles and Transcript | TED\n4,663,904 views • 13:28\nΘέλω να κοιτάξετε λιγάκι γύρω σας και να προσπαθήσετε να βρείτε το πιο παρανοϊκό άτομο εδώ.\nΚαι μετά θέλω να μου δείξετε αυτό το άτομο.\nΟΚ, μην το κάνετε.\nΑλλά, ως οργανωτικός ψυχολόγος, περνάω πολύ χρόνο σε χώρους εργασίας και συναντάω παντού παράνοια. Η παράνοια προκαλείται από όσους ονομάζω «λήπτες». Οι λήπτες είναι ιδιοτελείς στις συναλλαγές τους: «Τι μπορείς να κάνεις εσύ για μένα;» Το αντίθετο είναι οι «δότες». Είναι αυτοί που συνήθως ξεκινούν ρωτώντας, «Τι μπορώ να κάνω εγώ για σένα;»\nΘέλω να σας βοηθήσω να βρείτε τον δικό σας τύπο. Όλοι δίνουμε και παίρνουμε λίγο-πολύ. Ο τύπος σας αφορά το πώς φέρεστε συνήθως στους άλλους. Η συνήθειά σας. Έχω ένα τεστάκι να κάνετε για να βρείτε αν είστε δότης ή λήπτης. Και μπορείτε να το κάνετε τώρα.\n[ΤΟ ΤΕΣΤ ΤΟΥ ΝΑΡΚΙΣΣΟΥ]\n[ΒΗΜΑ 1: ΣΚΕΦΤΕΙΤΕ ΤΟΝ ΕΑΥΤΟ ΣΑΣ ΓΙΑ ΛΙΓΟ]\n[ΒΗΜΑ 2: ΑΝ ΦΤΑΣΑΤΕ ΣΤΟ ΒΗΜΑ 2, ΔΕΝ ΕΙΣΤΕ ΝΑΡΚΙΣΣΟΣ]\nΑυτό είναι το μόνο πράγμα που θα πω, χωρίς στοιχεία: όσο περισσότερο χρόνο κάνατε για να γελάσετε με το σκίτσο, τόσο θα πρέπει ν' ανησυχούμε ότι είστε λήπτης.\nΦυσικά δεν είναι όλοι οι λήπτες νάρκισσοι. Κάποιοι είναι δότες που κάηκαν πάρα πολλές φορές. Και υπάρχει κι άλλο ένα είδος λήπτη που δεν θα μας απασχολήσει σήμερα, αυτοί που λέγονται ψυχοπαθείς.\nΕπειδή είχα περιέργεια για το πόσο κοινά είναι τα δύο άκρα, έκανα μια έρευνα με πάνω από 30.000 άτομα από διάφορους κλάδους και κουλτούρες. Και βρήκα ότι οι περισσότεροι είναι κάπου ενδιάμεσα στο να δίνουν και να παίρνουν. Επιλέγουν ένα τρίτο στυλ που λέγεται «ταίριασμα». Αν είσαι ταιριαστής, προσπαθείς να κρατήσεις μια ισορροπία. «Θα κάνω κάτι για σένα, αν κάνεις κάτι για μένα». Κι αυτό μοιάζει σαν ένας ασφαλής τρόπος ζωής. Είναι όμως ο πιο αποτελεσματικός και παραγωγικός τρόπος ζωής; Η απάντηση σε αυτήν την ερώτηση ένα πολύ σαφές «ίσως».\nΜελέτησα δεκάδες οργανισμούς, χιλιάδες ανθρώπους. Ζήτησα από μηχανικούς να μετρήσουν την παραγωγικότητά τους.\nΚοίταξα τους βαθμούς φοιτητών Ιατρικής. Ακόμα και τα έσοδα πωλητών.\nΚαι, παραδόξως, τις χαμηλότερες επιδόσεις σε κάθε επάγγελμα τις είχαν οι δότες. Οι μηχανικοί που έκαναν λιγότερη δουλειά, ήταν αυτοί που έκαναν περισσότερες χάρες. Μονίμως απασχολημένοι κάνοντας δουλειές άλλων, κυριολεκτικά ξέμεναν από χρόνο και ενέργεια για τις δικές τους. Στην Ιατρική, φοιτητές με τους χειρότερους βαθμούς ήταν όσοι συμφωνούσαν πιο πολύ με δηλώσεις όπως: «Μου αρέσει να βοηθάω τους άλλους», δηλαδή ο γιατρός που πρέπει να εμπιστευτείς είναι αυτός που μπήκε στην Ιατρική χωρίς καμία επιθυμία να βοηθήσει.\nΚαι στις πωλήσεις, αυτοί με τα λιγότερα έσοδα ήταν οι πιο γενναιόδωροι πωλητές. Και επικοινώνησα με έναν από αυτούς τους πωλητές που είχε υψηλό ποσοστό δότη. Και τον ρώτησα, «Γιατί τα πας χάλια στη δουλειά σου;» Δεν ρώτησα έτσι, αλλά...\nΠοιο είναι το τίμημα της γενναιοδωρίας στο εμπόριο; Και είπε, «Νοιάζομαι τόσο πολύ για τους πελάτες μου που δεν θα τους πουλούσα ποτέ τα χάλια προϊόντα μας».\nΈτσι από περιέργεια, πόσοι ταυτίζεστε περισσότερο ως δότες παρά ως λήπτες ή ταιριαστές; Σηκώστε τα χέρια σας. ΟΚ, θα ήσασταν πιο πολλοί, πριν μιλήσουμε για αυτά τα στοιχεία.\nΑλλά, εδώ υπάρχει μια ανατροπή, καθώς οι δότες συχνά θυσιάζονται, αλλά κάνουν τις οργανώσεις τους καλύτερες. Έχουμε πάρα πολλά στοιχεία, πάρα, πάρα πολλές μελέτες σχετικά με την συχνότητα της συμπεριφοράς του δούναι που υπάρχει σε μια ομάδα ή μια οργάνωση κι όσο πιο συχνά βοηθάμε ή μοιραζόμαστε γνώσεις και καθοδηγούμε τόσο καλύτερα τα πηγαίνουν οι οργανώσεις: υψηλότερα κέρδη, ικανοποιημένοι πελάτες και υπάλληλοι ακόμα και λιγότερα λειτουργικά έξοδα. Έτσι, οι δότες ξοδεύουν πολύ χρόνο βοηθώντας άλλους και βελτιώνοντας την ομάδα και, δυστυχώς, υποφέρουν καθ' όλη την διάρκεια. Θέλω να πω το τι χρειάζεται για να χτίσουμε κοινωνίες, όπου οι δότες θα μπορούν να πετυχαίνουν.\nΈτσι, αναρωτήθηκα, αφού οι δότες τα πάνε χειρότερα, ποιοι τα πάνε καλύτερα; Θα ξεκινήσω με τα καλά νέα: δεν είναι οι λήπτες. Οι λήπτες ανεβαίνουν γρήγορα, αλλά πέφτουν και γρήγορα σε πολλές δουλειές. Και πέφτουν στα χέρια των ταιριαστών. Αν είσαι ταιριαστής, πιστευείς στο «οφθαλμός αντί οφθαλμού». Έτσι, όταν συναντάς ένα λήπτη, νιώθεις ότι είναι ο σκοπός της ζωής σου να τον τιμωρήσεις όσο πιο πολύ μπορείς.\nΚι έτσι απονέμεται δικαιοσύνη.\nΟι πιο πολλοί άνθρωποι είναι ταιριαστές. Δηλαδή αν είσαι λήπτης, αυτό, κάποια στιγμή, δεν θα σου βγει σε καλό. Ό,τι ανεβαίνει, κατεβαίνει. Το λογικό συμπέρασμα είναι: οι ταιριαστές πρέπει να είναι αυτοί που τα πάνε καλύτερα. Αλλά δεν είναι. Σε καθε δουλειά και εταιρεία που έχω μελετήσει, τα καλύτερα αποτελέσματα ανήκουν στους δότες, πάλι.\nΔείτε τα στοιχεία που μάζεψα από εκατοντάδες πωλητές, παρακολουθώντας τα έσοδά τους. Βλέπουμε ότι οι δότες πάνε και στα δυο άκρα. Αποτελούν την πλειονότητα όσων έχουν τα χαμηλότερα έσοδα, αλλά και τα υψηλότερα. Το ίδιο ισχύει στην παραγωγικότητα των μηχανικών και τους βαθμούς των φοιτητών. Οι δότες είναι σε υψηλά ποσοστά στον πάτο και την κορυφή σε κάθε σύστημα επιτυχίας που έλεγξα. Έτσι προκύπτει η εξής ερώτηση: Πώς θα φτιάξουμε έναν κόσμο όπου πιο πολλοί δότες θα πετυχαίνουν; Θέλω να πω πώς θα γίνει αυτό, όχι μόνο στις επιχειρήσεις αλλά και στους ΜΚΟ, τα σχολεία... ακόμα και τις κυβερνήσεις. Είστε έτοιμοι;\nΘα το έκανα έτσι κι αλλιώς, αλλά εκτιμώ τον ενθουσιασμό σας.\nΤο πρώτο πράγμα που είναι καθοριστικό είναι να αναγνωρίσουμε ότι οι δότες είναι οι πιο πολύτιμοι αλλά αν δεν προσέξουν, θα καούν. Οπότε πρέπει να προστατεύετε τους δότες. Κι έμαθα ένα καλό μάθημα σχετικά με αυτό από τον καλύτερο του «Φόρτσουν». Είναι ο άνδρας, όχι η γάτα.\nΤον λένε Άνταμ Ρίφκιν. Είναι ένας πολύ επιτυχημένος επιχειρηματίας, που ξοδεύει πάρα πολύ από τον χρόνο του βοηθώντας άλλους. Το μυστικό του όπλο είναι η χάρη των πέντε λεπτών. Είπε, «Δεν χρειάζεται να είσαι η Μητέρα Τερέζα ή ο Γκάντι για να είσαι δότης. Απλά βρες μικρούς τρόπους για να προσθέσεις αξία στις ζωές των άλλων». Μπορεί να είναι κάτι απλό, όπως το να συστήσεις δυο άτομα που θα επωφεληθούν από τη γνωριμία, ή να μοιραστείς τις γνώσεις σου ή να ασκείς εποικοδομητική κριτική. Ή μπορεί να είναι κάτι τόσο απλό όσο το να πεις, «Ξέρεις τι, θα προσπαθήσω να δω αν μπορώ ν' αναγνωρίσω την δουλειά κάποιου που δεν έχει προσέξει κανείς». Αυτές οι πεντάλεπτες χάρες βοηθούν καθοριστικά τους δότες να θέσουν όρια και να προστατευθούν.\nΗ δεύτερη προϋπόθεση για μια κουλτούρα όπου οι δότες θα έχουν επιτυχία, είναι να τη φτιάξουμε έτσι ώστε το να ζητάμε να είναι απόλυτα φυσικό και όλοι να ζητάνε βοήθεια. Αυτό μπορεί να είναι γνώριμο για κάποιους από εσάς.\n[ΑΡΑ ΣΕ ΟΛΕΣ ΤΙΣ ΣΧΕΣΕΙΣ ΠΡΕΠΕΙ ΝΑ ΕΙΣΑΙ ΠΑΝΤΑ Ο ΔΟΤΗΣ;]\nΟι επιτυχημένοι δότες αναγνωρίζουν πως είναι ΟΚ να είσαι και λήπτης. Αν έχετε επιχείρηση, μπορούμε να το κάνουμε ευκολότερο. Να το κάνουμε ευκολότερο να ζητάνε όλοι βοήθεια. Μαζί με συναδέλφους μελετήσαμε νοσοκομεία. Βρήκαμε ότι σε κάποιους ορόφους, οι νοσοκόμοι ζητούσαν πολύ βοήθεια ενώ σε άλλους ζητούσαν λιγότερη. Ο παράγοντας που ξεχώριζε στους ορόφους όπου ζητούσαν βοήθεια και ήταν η νόρμα, ήταν ότι υπήρχε μια νοσοκόμα που η δουλειά της ήταν να βοηθάει τους άλλους νοσοκόμους της πτέρυγας. Κι αφού υπήρχε αυτός ο ρόλος, οι νοσοκόμοι έλεγαν, «Δεν ντρέπομαι, δεν νιώθω ευάλωτος να ζητήσω βοήθεια, βασικά με ενθαρρύνουν να το κάνω».\nΗ ζήτηση βοήθειας είναι σημαντική όχι μόνο για την επιτυχία και ευημερία των δοτών. Πρέπει επίσης να πείσουμε περισσότερους να λειτουργούν ως δότες γιατί σύμφωνα με τα στοιχεία περίπου 75 με 90% όσων δίνονται σε οργανισμούς ξεκινούν με αίτημα βοήθειας. Αλλά πολλοί δεν ζητάνε. Δεν θέλουν να φανούν ανίκανοι, δεν ξέρουν από ποιον να ζητήσουν, δεν θέλουν να γίνονται βάρος. Αν όμως κανείς δεν ζητάει βοήθεια, θα υπάρχουν πολλοί πιθανοί δότες σε εταιρείες, που θα ήθελαν να συνεισφέρουν, αν ήξεραν ποιοι θα επωφελούνταν και πώς.\nΑλλά θεωρώ πως το πιο σημαντικό, αν θες να χτίσεις μια κουλτούρα επιτυχημένων δοτών, είναι να σκέφτεσαι ποιους βάζεις στην ομάδα σου. Σκέφτηκα ότι αν θες μια κουλτούρα παραγωγικής γενναιοδωρίας θα πρέπει να προσλάβεις ένα μάτσο δότες. Αλλά προς έκπληξή μου ανακάλυψα ότι, βασικά, αυτό δεν ήταν σωστό. Ότι η αρνητική επίδραση του λήπτη σε μια κουλτούρα συνήθως διπλασιάζει ή τριπλασιάζει τη θετική επίδραση του δότη. Σκεφτείτε το κάπως έτσι: ένα κακό μήλο χαλάει όλο το βαρέλι, αλλά ένα καλό αυγό δεν φτιάχνει όλη τη ντουζίνα. Δεν ξέρω τι σημαίνει...\nαλλά ελπίζω να ξέρετε εσείς.\nΒάλτε έστω ένα λήπτη σε μια ομάδα, και θα δείτε ότι οι δότες θα σταματήσουν να βοηθάνε. Θα πουν, «Περιτριγυρίζομαι από φίδια και καρχαρίες, γιατί να συνεισφέρω;» Ενώ αν βάλετε έναν δότη στην ομάδα, δεν θα έχετε μια έκρηξη γενναιοδωρίας. Συνήθως, όλοι σκέφτονται, «Τέλεια! Αυτός θα κάνει όλη τη δουλειά μας». Έτσι, οι σωστές προσλήψεις και το χτίσιμο της ομάδας δεν είναι το να φέρουμε πολλούς δότες: είναι το να ξεσκαρτάρουμε τους λήπτες. Αν αυτό γίνει σωστά, θα μείνουν οι δότες και οι ταιριαστές. Οι δότες θα είναι γενναιόδωροι γιατί δε θ' ανησυχούν για τις συνέπειες. Και το πλεονέκτημα των ταιριαστών είναι ότι ακολουθούν τη νόρμα.\nΠώς βρίσκουμε, λοιπόν, ένα λήπτη πριν να είναι αργά; Βασικά είμαστε πολύ κακοί στο να αναγνωρίζουμε ένα λήπτη, ειδικά από τις πρώτες εντυπώσεις. Υπάρχει ένα χαρακτηριστικό που μας αποπροσανατολίζει. Λέγεται καταδεκτικότητα, μια από τις μεγαλύτερες διαστάσεις της προσωπικότητας. Οι καταδεκτικοί άνθρωποι είναι ζεστοί, φιλικοί, καλοί και ευγενικοί. Βρίσκεις πολλούς τέτοιους στον Καναδά.\nΕίχαν κάνει κι έναν εθνικό διαγωνισμό για να βρουν ένα νέο σλόγκαν να συμπληρώνει το κενό, «Τόσο Καναδός όσο ...» Νόμιζα ότι θα έβγαζαν κάτι του τύπου, όσο το σιρόπι σφενδάμου, ή το χόκεϊ πάγου. Αλλά όχι, οι Καναδοί ψήφισαν το νέο τους σλόγκαν να είναι... -δεν κάνω πλάκα- «Τόσο Καναδός όσο επιτρέπουν οι συνθήκες».\nΌσοι από εσάς είστε καταδεκτικοί ή και λίγο Καναδοί, το πιάνετε αμέσως. Πώς θα μπορούσα να πω ότι είμαι ένα πράγμα, όταν προσαρμόζομαι συνεχώς για να ευχαριστήσω τους άλλους. Οι δυσάρεστοι άνρθωποι το κάνουν λιγότερο. Είναι πιο επικριτικοί, επιφυλακτικοί, απαιτητικοί, και έχουν περισότερες πιθανότητες να περάσουν στη Νομική.\nΑυτό δεν είναι αστείο, είναι εξακριβωμένο γεγονός.\nΠάντα υπέθετα ότι τα ευχάριστα άτομα είναι δότες και τα δυσάρεστα είναι λήπτες. Αλλά μετά συνέλεξα τα στοιχεία, και προς έκπληξή μου είδα ότι δεν υπάρχει συσχέτιση μεταξύ των δύο, καθώς, απ' ότι φαίνεται, η πραότητα είναι το προσωπείο μας: Πόσο ευχάριστη είναι η συζήτηση μαζί σου; Ενώ το να δίνεις και να παίρνεις αφορούν τα κίνητρά σου. Ποιες είναι οι αξίες σου; Ποιες είναι οι προθέσεις σου;\nΓια να κρίνετε τους ανθρώπους σωστά, θα πρέπει να φτάσετε στο σημείο που περιμένουν όλοι οι ειδικοί, την ανάλυση σε μορφή πίνακα.\nΕίναι εύκολο να εντοπίσουμε τους ευχάριστους δότες: λένε «ναι» στα πάντα. Και οι δυσάρεστοι λήπτες εντοπίζονται γρήγορα, αν και μπορεί να τους αποκαλείτε λιγάκι διαφορετικά.\nΞεχνάμε τους άλλους δύο συνδυασμούς. Υπάρχουν δυσάρεστοι δότες στις οργανώσεις μας. Υπάρχουν άτομα που φαίνονται απότομα και σκληρά αλλά κατά βάθος νοιάζονται για το καλό των άλλων. Ή, όπως το έθεσε ένας μηχανικός, «Α, οι δυσάρεστοι δότες... ...σαν κάτι με κακή διεπαφή χρήστη αλλά με τρομερό λογισμικό».\nΑν σας βοηθάει να το κατανοήσετε.\nΟι δυσάρεστοι δότες είναι οι πιο υποτιμημένοι στις εταιρείες, επειδή κάνουν αυστηρή κριτική που κανείς δεν θέλει να ακούσει, αλλά όλοι την χρειάζονται. Πρέπει να εκτιμούμε πιο πολύ αυτά τα άτομα αντί να τα απορρίπτουμε αμέσως, λέγοντας, «Ε, λιγάκι σπαστικός, πρέπει να είναι ένας εγωιστής λήπτης».\nΟ άλλος συνδυασμός που ξεχνάμε είναι ο πιο θανατηφόρος: ο ευχάριστος λήπτης, γνωστός κι ως διπρόσωπος. Είναι αυτός που είναι καλός μπροστά σου και, μετά, σε μαχαιρώνει πισώπλατα.\nΚαι ο αγαπημένος μου τρόπος για να τους πιάσουμε στην συνέντευξη είναι να ρωτήσουμε το εξής, «Μπορείς να μου δώσεις τα ονόματα τεσσάρων ατόμων των οποίων την καριέρα έχεις βελτιώσει ουσιαστικά;» Οι λήπτες θα σας δώσουν τέσσερα ονόματα, και όλοι θα έχουν μεγαλύτερη θέση από τους ίδιους, διότι οι λήπτες είναι φοβεροί στο γλείψιμο των ανωτέρων τους. Οι δότες λένε συνήθως τα ονόματα ανθρώπων που είναι χαμηλότερα στην ιεραρχία. που δεν έχουν πολύ δύναμη, που δεν μπορούν να τους προσφέρουν κάτι. Μαθαίνουμε πολλά για τον χαρακτήρα κάποιου παρατηρώντας πώς φέρεται σε γκαρσόνια και ταξιτζήδες.\nΑν τα κάνουμε όλ' αυτά σωστά, αν ξεσκαρτάρουμε τους λήπτες, αν κάνουμε ασφαλές το να ζητάμε βοήθεια, αν προστατεύσουμε τους δότες για να μην καούν, και να μπορούν να έχουν φιλοδοξίες και να κυνηγήσουν τους στόχους τους, καθώς και να βοηθάνε τους άλλους, μπορούμε να αλλάξουμε τον τρόπο που καθορίζουμε την επιτυχία. Αντί να λέμε ότι σημασία έχει η νίκη, πρέπει να συνειδητοποιήσουμε ότι η επιτυχία έχει να κάνει με τη συνεισφορά.\nΘεωρώ ότι ο πιο ουσιαστικός τρόπος για να πετύχουμε είναι να βοηθάμε τους άλλους να πετύχουν. Κι αν εξαπλώσουμε αυτή την ιδέα, μπορούμε να ανατρέψουμε την παράνοια. Υπάρχει ένας όρος γι' αυτό, λέγεται «πρόνοια». Πρόνοια είναι η πεποίθηση ότι κάποιοι συνωμοτούν για την ευημερία σου.\nΌτι πίσω από την πλάτη σου λένε υπέροχα πράγματα για σένα. Το καλό στην κουλτούρα των δοτών είναι ότι αυτό δεν αποτελεί ψευδαίσθηση... είναι η πραγματικότητα. Θέλω να ζήσω σε ένα κόσμο όπου οι δότες θα πετυχαίνουν, και ελπίζω να με βοηθήσετε στην δημιουργία του.


ΖΩΗ ΜΕ ΥΓΕΙΑ: Φαγόπυρο.\nΠεριέχει πολλή πρωτεϊνη και ρουτίνη που κτίζει το αίμα, βοηθά τα νεφρά, εξουδετερώνει τα όξινα υπολείμματα, καταπολεμά την αρτηριοσκλήρyνση,περιέχει όλα τα απαραίτητα αμινοξέα.\nΤο Kasha είναι φρυγανισμένο φαγόπυρο ιδιαίτερα δημοφιλές στην Ανατολική Ευρώπη και την Ασία.\nΤο αφρυγάνιστο ωμό φαγόπυρο ψήνεται συνήθως όπως το ρύζι και γι΄αυτό μπορεί να χρησιμοποιηθεί και ως γέμιση λαχανικών. Αν θέλετε να φρυγανίσετε το ωμό φαγόπυρο μόνοι σας στο σπίτι, χρησιμοποιήστε ένα ταψί και ψήστε το μέχρι να γίνει χρυσαφί στους 180º C/ gas mark 4. Η γεύση και η υφή του βελτιώνεται και τρώγεται πιο ευχάριστα από όσους δεν είναι εξοικειωμένοι με αυτό ( Griffin, 2005)\nΚαλλιεργείται στα ψυχρά κλίματα διότι αντέχει στα φτωχά εδάφη όπου ωριμάζει σε 60 περίπου ημέρες. Περιέχει 80% άμυλο και 14% πρωτεϊνη. Τμήμα του φλοιού παραμένει στο αλεύρι του φαγόπυρου που έτσι παίρνει την καφετιά απόχρωση του. Ενδιαφέρον έχει το γεγονός ότι πριν φρυγανιστεί το καλύπτουν με αυγό για να σκληρύνουν το περίβλημα του με πρωτεϊνη. Έτσι δεν χυλώνει πολύ όταν μαγειρεύεται. Παρ΄ότι δεν περιέχει γλουτένη τα λαζάνια soba ή οι κρέπες από φαγόπυρο διατηρούν την συνεκτικότητά τους διότι ένα μικρό μέρος του αμύλου του φαγόπυρου είναι δομημένο όπως το κόμμι ( Joachim et al. 2008) Το φαγόπυρο περιέχει όλα τα απαραίτητα αμινοξέα


ΚΑΤΕΡΡΕΥΣΕ στο αέρα του ΣΚΑΪ το #FAKEnews για την #Novartis και μάλιστα 🔴LIVE! ΔΕΙΤΕ ΤΟ ΞΕΚΑΡΔΙΣΤΙΚΟ ΒΙΝΤΕΟ! – netakias\nΚΑΤΕΡΡΕΥΣΕ στο αέρα του ΣΚΑΪ το #FAKEnews για την #Novartis και μάλιστα 🔴LIVE! ΔΕΙΤΕ ΤΟ ΞΕΚΑΡΔΙΣΤΙΚΟ ΒΙΝΤΕΟ!\nΗ ΝΔ ΒΑΣΙΣΜΕΝΗ ΣΤΗΝ ΠΛΑΣΤΗ ΔΙΑΡΡΟΗ(που ίσως η ίδια διοχέτευσε)ΖΗΤΟΥΣΕ ΤΗΝ ΠΑΡΑΙΤΗΣΗ ΤΗΣ ΕΙΣΑΓΓΕΛΕΩΣ ΠΟΥ ΕΡΕΥΝΑ ΤΗΝ NOVARTIS\nΗ fake διαρροή, η Ελένη Τουλουπάκη, η πειθαρχική έρευνα και η απόφαση Πεπόνη να αρχειοθετήσει την υπόθεση\nΠρώτος και καλύτερος μετέφερε τη διαρροή ο τηλεοπτικός σταθμός Σκάι, o οποίος, όπως φαίνεται, τον τελευταίο καιρό μετεξελίσσεται σε μετρ των fake news.\nΣτο βραδινό τηλεοπτικό δελτίο του σταθμού οι δημοσιογράφοι ανέφεραν το δημοσίευμα αλλά και την ανακοίνωση της Ν.Δ. Στο δελτίο, όμως, παρενέβη η Ιωάννα Μάνδρου, δημοσιογράφος του καναλιού, διευκρινίζοντας πως η υπόθεση έχει μπει στο αρχείο.\nΚάπου εκεί ο κεντρικός παρουσιαστής διέκοψε απότομα για να περάσει στο επόμενο θέμα.\n(Από τη Μαρία Παναγιώτου ΔΗΜΟΚΡΑΤΙΑ)\nΕΦΗΜΕΡΙΔΑ ΔΗΜΟΚΡΑΤΙΑ 04/03/2019\nFAKE NEWS, #FAKEnews, SKAI,SKAITV,SKAI.GR,ΣΚΑΙ,ΣΚΑΪ,Σκάι, ΠΡΟΠΑΓΑΝΔΑ, ΙΩΑΝΝΑ ΜΑΝΔΡΟΥ,ΝΕΑ ΔΗΜΟΚΡΑΤΙΑ,ΝΔ,ΕΛΕΝΗ ΤΟΥΛΟΥΠΑΚΗ,ΓΡΗΓΟΡΗΣ ΠΕΠΟΝΗΣ,ΞΕΝΗ ΔΗΜΗΤΡΙΟΥ,ΓΙΑΝΝΗΣ ΑΓΓΕΛΗΣ,FBI,NOVARTIS,ΜΑΡΙΑ ΠΑΠΑΣΠΥΡΟΥ\nPosted in Διαπλοκή-Διαφθορά,Εκπαιδευτική Τηλεόραση,Σιχαμένοι έλληνεςTagged FAKE NEWS,FakeNews,FBI,ΓΙΑΝΝΗΣ ΑΓΓΕΛΗΣ,ΓΡΗΓΟΡΗΣ ΠΕΠΟΝΗΣ,ΕΛΕΝΗ ΤΟΥΛΟΥΠΑΚΗ,ΙΩΑΝΝΑ ΜΑΝΔΡΟΥ,ΜΑΡΙΑ ΠΑΠΑΣΠΥΡΟΥ,ΝΔ,ΝΕΑ ΔΗΜΟΚΡΑΤΙΑ,ΞΕΝΗ ΔΗΜΗΤΡΙΟΥ,ΠΡΟΠΑΓΑΝΔΑ,ΣΚΑΙ,ΣΚΑΪ,Σκάι,Novartis,SKAI,skai.gr,SKAITV\nΠροηγούμενο ΤΕΡΜΑΤΙΣΕ το newsit.gr❗Μας θεωρεί🐒μπαμπουϊνους και γράφει ότι 3,8% είναι μεγαλύτερο από το 6,25%! #LoL\nΕπόμενη MyMarket-Σάλος με έγγραφο «Να χαμογελάτε που έχετε δουλειά με μισθό 300 ευρώ» [ΒΙΝΤΕΟ ΜΟΝΟ ΣΤΗΝ ΕΡΤ]\n5 Μαρτίου 2019 στο 15:25


Συνάντηση πραγματοποιήθηκε με την Επικεφαλής Θεματικού Τομέα Προστασίας του Πολίτη της Νέας Δημοκρατίας, κα Ιωάννα Γκελεστάθη, για θέματα που αφορούν το αστυνομικό προσωπικό και άπτονται του τομέα ευθύνης της.\nΑρχικά, τέθηκε το φλέγον ζήτημα της θωράκισης των Αστυνομικών της ΓΑΔΘ έναντι της στοχοποίησης και των εμπρηστικών επιθέσεων που δέχονται στις οικείες τους. Δυστυχώς, μετά την επικήρυξη των 21 συναδέλφων μας δεν υπήρξε ακόμα καμία ουσιαστική αντίδραση και το περιστατικό υποβαθμίστηκε, παρότι είναι βαρύνουσας σημασίας και επιδρά τόσο στην υπηρεσιακή ζωή, όσο και στην προσωπική ζωή των εμπλεκομένων Αστυνομικών.\nΕξ αυτού ορμώμενοι, οι εκπρόσωποί μας εξέφρασαν την ικανοποίησή τους για τη ρύθμιση που περιέχεται στο νομοσχέδιο για την αναμόρφωση του Ποινικού Κώδικα και προβλέπει πως η παρασκευή, κατοχή και χρήση εμπρηστικών υλών, όπως οι μολότοφ θα αποτελεί κακούργημα. Η συγκεκριμένη ενέργεια αποδεικνύει ότι όταν υπάρχει πολιτική βούληση όλα είναι εφικτά και μπορεί να αποδοθεί δικαιοσύνη. Αυτό που απομένει είναι να δούμε να εφαρμόζεται ο Νόμος οριζόντια για όλους και η αυστηροποίηση των ποινών να επεκταθεί και σε άλλα αδικήματα που τελούνται εις βάρος των Αστυνομικών κατά την ενάσκηση των καθηκόντων τους. Μια πρόταση που αποτελεί πάγιο αίτημα της Ένωσης Αστυνομικών Υπαλλήλων Θεσσαλονίκης και έχει κατατεθεί επίσημα προς τους Υπουργούς Δικαιοσύνης και Προστασίας του Πολίτη. Η κα Γκελεστάθη συντάχθηκε πλήρως με τις θέσεις των εκπροσώπων μας και δεσμεύτηκε ότι θα προωθήσει τα αιτήματα στα ανώτερα κλιμάκια της Κυβέρνησης, με στόχο την προστασία των Αστυνομικών και την απόδοση δικαιοσύνης.\nΕν συνεχεία, έγινε εκτενής συζήτηση για τα υπηρεσιακά προβλήματα της ΓΑΔΘ, τα οποία σε μεγάλο βαθμό οφείλονται στην εσφαλμένη κατανομή του προσωπικού. Ακόμα και η γενναία ενίσχυση των τελευταίων χρόνων δεν κατάφερε να μεταστρέψει το δυσάρεστο υπηρεσιακό κλίμα και να καλύψει τα τεράστια οργανικά κενά. Η κα Γκελεστάθη ενημερώθηκε αναλυτικά για τη γενικότερη εικόνα της ΓΑΔΘ και ανέφερε ότι θα πράξει ό,τι είναι δυνατό για την εξομάλυνση της κατάστασης.\nΤέλος, αναφέρθηκε η ανάγκη επιβράβευσης του αστυνομικού προσωπικού, το οποίο βρέθηκε και βρίσκεται στην πρώτη γραμμή σε όλα τα σημαντικά ζητήματα της χώρας, όπως έγινε για άλλες εργασιακές ομάδες που μάχονται κατά της πανδημίας.\nΘεσσαλονίκη, 24 Νοεμβρίου 2021


Μάριος Θεμιστοκλέους: Τα επαγγέλματα που θα μπουν στην υποχρεωτικότητα - ΚΑΡΦΙΤΣΑ\nΜάριος Θεμιστοκλέους: Τα επαγγέλματα που θα μπουν στην υποχρεωτικότητα\nΨευδή, κακόπιστα και επικίνδυνα για τη δημόσια υγεία τα επιχειρήματα για τη μείωση της αποτελεσματικότητας των εμβολίων απέναντι στη μετάλλαξη «Δέλτα» χαρακτηρίζει στη συνέντευξή του στο «Π» ο γενικός γραμματέας Πρωτοβάθμιας Φροντίδας Υγείας Μάριος Θεμιστοκλέους.\nΜας εξηγεί τον σχεδιασμό της επιτροπής για το πότε και με ποιες προϋποθέσεις θα δοθεί η έγκριση για την τρίτη δόση, ποιες κατηγορίες πολιτών θα μπουν σε προτεραιότητα ενώ αναφέρεται και στην επέκταση του μέτρου της υποχρεωτικότητας του εμβολιασμού σε επιπλέον δομές του κράτους.\nΠοια είναι η πορεία των εμβολιασμών τις πρώτες ημέρες μετά την επιστροφή του συνόλου των πολιτών από τις θερινές τους διακοπές; Υπάρχει αυξητική τάση στα νέα ραντεβού που κλείνονται ή εξακολουθούμε να παραμένουμε μακριά από τον αρχικό στόχο;\nΝαι, πράγματι, τις τελευταίες μέρες βλέπουμε μια σημαντική αύξηση νέων ραντεβού σε καθημερινή βάση και, για να σας δώσω μια τάξη μεγέθους, την περασμένη εβδομάδα κλείνονταν κατά μέσο όρο σχεδόν 25.000 ραντεβού τη μέρα. Η κάμψη που παρουσιάστηκε τις πρώτες εβδομάδες του Αυγούστου ήταν αναμενόμενη, ο Αύγουστος παραδοσιακά είναι ο μήνας διακοπών για εμάς τους Έλληνες. Τώρα, ως προς τον στόχο για το πολυπόθητο τείχος ανοσίας, πρέπει να τονίσουμε ότι με την εξαιρετικά πιο μεταδοτική μετάλλαξη «Δέλτα», η οποία έχει επικρατήσει, πρέπει να εμβολιαστεί πλήρως μεγαλύτερος αριθμός συμπολιτών μας. Αυτήν τη στιγμή έχει εμβολιαστεί το 57% του πληθυσμού, και αυτό το ποσοστό σίγουρα πρέπει να αυξηθεί. Το θετικό είναι ότι στην πιο ευάλωτη ομάδα των 60 και άνω το ποσοστό εμβολιασθέντων ανεβαίνει στο 78,4%.\nΤι απαντάτε στο επιχείρημα ότι τα διαθέσιμα υπάρχοντα εμβόλια δεν καλύπτουν τη μετάλλαξη «Δέλτα» που επικρατεί πλέον στο περισσότερο από το 96% των κρουσμάτων στη χώρα μας;\nΑυτό, πολύ απλά και καθαρά, δεν ισχύει. Το τονίζω, γιατί πρέπει να σταματήσει η διάδοση ψευδών ειδήσεων. Οι μελέτες για τη μετάλλαξη «Δέλτα» δείχνουν ότι όλα τα εμβόλια που έχουν εγκριθεί, παρέχουν αποτελεσματική προστασία έναντι συμπωματικής νόσου, βαριάς λοίμωξης και ανάγκης για εισαγωγή σε νοσοκομείο και ΜΕΘ. Πρόσφατη μελέτη από το Ηνωμένο Βασίλειο για τη μετάλλαξη «Δέλτα» έδειξε ότι, π.χ., το εμβόλιο της Pfizer προφυλάσσει κατά 88% έναντι συμπωματικής νόσου και 96% έναντι σοβαρής νόσου που χρήζει νοσηλείας. Να είμαστε σοβαροί και υπεύθυνοι σε αυτά που λέμε: Κανένα εμβόλιο δεν παρέχει 100% προστασία, αυτό είναι γνωστό. Αν λοιπόν εστιάσει κανείς στις ελάχιστες στατιστικά περιπτώσεις και προσπαθήσει να κάνει την εξαίρεση κανόνα, τότε, συγχωρήστε με, αλλά ενεργεί και κακόπιστα και επικίνδυνα για τη δημόσια υγεία.\nΔεν σας ανησυχούν τα αποτελέσματα διεθνών επιστημονικών μελετών, όπως π.χ. των ΗΠΑ, που δείχνουν την αισθητή μείωση της αποτελεσματικότητας των εμβολίων; Τι λέτε στους πολίτες που έσπευσαν από την πρώτη στιγμή να κάνουν το εμβόλιο και τώρα αισθάνονται και πάλι ανασφαλείς απέναντι στο ιό;\nΣε όσους εμβολιάστηκαν λέω ότι προστάτευσαν και προστατεύουν τον εαυτό τους και τους άλλους, διότι όλα τα αποτελέσματα των διεθνών επιστημονικών μελετών δεν δείχνουν σημαντική μείωση της αποτελεσματικότητας των εμβολίων. Συγκεκριμένα, η αποτελεσματικότητα έναντι της ανάπτυξης οποιουδήποτε συμπτώματος μειώνεται μόλις στο 7%-8%, ενώ παραμένει ιδιαίτερα υψηλή η προστασία απέναντι στη σοβαρή νόσηση και τον θάνατο. Στο σημείο αυτό πρέπει να τονίσουμε ότι οι αρχικές κλινικές μελέτες που έγιναν για τα στελέχη του Covid-19 έδειξαν ότι το εμβόλιο θα προφυλάσσει για έξι έως εννέα μήνες. Με την επικράτηση της μετάλλαξης «Δέλτα» αλλά και την παρακολούθηση εκατοντάδων εκατομμυρίων εμβολιασθέντων, έγινε σαφές ότι η προστασία μειώνεται μετά το εξάμηνο, ιδιαίτερα στα άτομα ηλικίας άνω των 60 ετών. Γι’ αυτό και έχει ξεκινήσει ήδη σε αρκετές χώρες, όπως και σε εμάς, η τρίτη επαναληπτική δόση.\nΠότε και με ποια κριτήρια θα εγκρίνετε τον εμβολιασμό και με την τρίτη δόση; Θα δοθεί προτεραιότητα σε συγκεκριμένες κατηγορίες πολιτών;\nΕμείς θα κινηθούμε με βάση τη σύσταση της Εθνικής Επιτροπής Εμβολιασμών και τις εισηγήσεις του Ευρωπαϊκού Οργανισμού Φαρμάκων. Η Επιτροπή θα λάβει την απόφασή της, αφού εξετάσει τα επιστημονικά δεδομένα τόσο από τη δική μας χώρα όσο και από τις άλλες χώρες. Ήδη έχει αποφασίσει για τη χορήγηση ενισχυτικής δόσης στους ανοσοκατασταλμένους, όπου συμπεριλαμβάνονται ασθενείς με αντιφλεγμονώδη, αυτοάνοσα νοσήματα ή άλλα νοσήματα με ανοσοκαταστολή, που λαμβάνουν ειδικές ανοσοτροποποιητικές θεραπείες, όπως και άτομα με πρωτοπαθείς ανοσοανεπάρκειες ή άτομα με HIV λοίμωξη τα οποία έχουν CD4 κάτω από 200.\nΥπολογίζεται ότι αφορά 285.000 συμπολίτες μας και βάσει της ενημέρωσής μας θα πάρουμε το πράσινο φως από τον Ευρωπαϊκό Οργανισμό Φαρμάκων τις πρώτες μέρες του Σεπτέμβρη. Επιχειρησιακά είμαστε ήδη έτοιμοι, άρα υπολογίζουμε ότι εντός του μήνα θα ξεκινήσουμε. Έπειτα θα κινηθούμε σύμφωνα με την απόφαση της Εθνικής Επιτροπής Εμβολιασμών και το πιο πιθανό είναι να ακολουθήσει τη σύσταση σε άτομα με αυξημένο κίνδυνο λόγω ηλικίας ή υψηλής έκθεσης στον ιό.\nΕμβολιασμός και υποχρεωτικότητα. Τι σας λένε τα τελευταία στοιχεία; Θεωρείτε ότι τελικώς ήταν ένα μέτρο που απέδωσε τα αναμενόμενα; Έσπευσε να εμβολιαστεί το ποσοστό των εργαζομένων που είχατε προβλέψει; Τι θα κάνετε με τις αναπληρώσεις στα κενά που έχουν ήδη δημιουργηθεί στον δημόσιο τομέα;\nΚοιτάξτε, κανείς δεν ήθελε ούτε θέλει να εμβολιάζονται άνθρωποι, δηλαδή να προστατεύουν τον εαυτό τους και τους άλλους, με υποχρεωτικό τρόπο. Θέλω να είμαι ξεκάθαρος σε αυτό. Αλλά σε συγκεκριμένες ομάδες εργαζομένων δεν νοείται εργασία από ανεμβολίαστα άτομα. Πώς θα το κάνουμε, είναι υποχρέωσή μας να παρέμβουμε και να προστατεύσουμε το κοινωνικό σύνολο. Όσοι είναι κατά της υποχρεωτικότητας θα πρέπει να αναλογιστούν το βάρος της ευθύνης κάποιου που εργάζεται σε ένα νοσοκομείο ή σε μια μονάδα φροντίδας ηλικιωμένων και μπορεί να θέσει σε κίνδυνο την υγεία και τη ζωή των συνανθρώπων μας. Αυτό επιδιώκουμε με το μέτρο της υποχρεωτικότητας και φαίνεται ότι αποδίδει. Στα ποσοστά στις δομές γήρατος, όπου η υποχρεωτικότητα εφαρμόστηκε από τα μέσα Αυγούστου, παρατηρείται μια εντυπωσιακή αύξηση. Στις ιδιωτικές δομές, το ποσοστό αυξήθηκε από 62% σε 85% και στις δημόσιες δομές από 45% σε 90%. Σημαντική αύξηση βλέπουμε και στους υγειονομικούς και πιστεύω ότι ο αριθμός των εργαζομένων που θα επιμείνουν στην άρνηση θα είναι ελάχιστος.\nΘέλω όμως να πω, για να μην αδικούμε το υγειονομικό μας προσωπικό που έχει δώσει και δίνει τεράστιο αγώνα εδώ και 18 μήνες, ότι η μεγάλη πλειοψηφία στα νοσοκομεία και στις μονάδες έχει εμβολιαστεί, 82,44% στα δημόσια νοσοκομεία και 85,63% στα ιδιωτικά νοσοκομεία.\nΑναφορικά με το αν θα μπορέσουν να καλυφθούν τα κενά, η απάντηση είναι θετική. Οι υγειονομικές περιφέρειες έχουν εκπονήσει επιχειρησιακό σχέδιο και με μεγαλύτερη ή μικρότερη δυσκολία θα καλυφθούν τα κενά, ώστε να μη διαταραχθεί η λειτουργία των μονάδων.\nΤις τελευταίες ημέρες φουντώνει η συζήτηση για επέκταση της υποχρεωτικότητας του εμβολιασμού και σε άλλες κατηγορίες εργαζομένων; Πόσο κοντά σε αυτό βρισκόμαστε και ποιους κλάδους θα αφορά;\nΣτην παρούσα φάση αξιολογούμε όλα τα ενδεχόμενα με βάση την εξέλιξη των εμβολιασμών και την πορεία της νόσου και αυτή τη στιγμή δεν υπάρχει απόφαση για την επέκταση της υποχρεωτικότητας. Η αξιολόγηση αφορά κατά προτεραιότητα τα επαγγέλματα όπου υπάρχει υπερμετάδοση της νόσου και τις κρίσιμες δομές του κράτους.\n#Tags: εμβολιασμός, Μάριος Θεμιστοκλέους, πανδημία, υποχρεωτικότητα\nΘύμα ληστείας μέσα στο ΑΠΘ κατήγγειλε ότι έπεσε 18χρονος\nΞάνθη: Εξαρθρώθηκε συμμορία εμπορίας μεγάλων ποσοτήτων ηρωίνης με αρχηγό 18χρονο(Φώτο)


καλεσμένοι - Τα τελευταία νεά & ειδήσεις\nΟι νιόπαντροι αποφάσισαν να στείλουν τον λογαριασμό στους καλεσμένους, οι οποίοι αν και είχαν επιβεβαιώσει την παρουσία τους στον γάμο, αποφάσισαν να μην… εμφανιστούν. Το ζευγάρι φαίνεται πως δεν πήγε στον μήνα του μέλιτος χωρίς έννοιες. Η συμπεριφορά των καλεσμένων, τους εξόργισε σε τέτοιο σημείο που τους έστειλαν τη χρέωση των 240 δολαρίων, ώστε να καλύψουν οι ίδιοι το κόστος. Η viral φωτογραφία του τιμολογίου έκανε τον γύρο του Twitter, με αρκετούς χρήστες να σχολιάζουν ότι είναι η πρώτη φορά που βλέπουν τιμολόγιο για γαμήλια δεξίωση. Σίγουρα πρόκειται για μια πρωτοφανή κίνηση και θεωρείται βέβαιο πως η φιλία των νιόπαντρων με τους εν λόγω καλεσμένους έφτασε σε ένα πικρό τέλος. Ήταν αυτή η απόφαση του ζευγαριού δικαιολογημένη; Αυτό είναι το ερώτημα που απασχολεί τα social media. Οι νιόπαντροι έδωσαν διορία για την πληρωμή περίπου έναν μήνα. Ο γάμος έγινε σε ένα πολυτελές resort στη Τζαμάικα, το Royalton Negril Resort & Spa, και σύμφωνα με τη NY POST κόστισε 120 δολάρια ανά άτομο, όπως αναφέρει και το τιμολόγιο. Αξίζει να σημειωθεί ότι αρκετοί χρήστες του Twitter ανέφεραν ότι μάλλον πρόκειται για ψεύτικο τιμολόγιο. Το ζευγάρι αρχικά κράτησε την ανωνυμία του, αλλά τελικά αποκαλύφθηκαν τα στοιχεία τους. Πρόκειται για τον 44χρονο Doug Simmons και την 43χρονη Dedra McGee (πλέον Simmons) και ζουν στο Σικάγο. Ο γαμπρός περιέγραψε ότι το γεγονός πως τον έστησαν οι καλεσμένοι στον ίδιο του τον γάμο, τον έκανε να αισθάνεται κάπως περίεργα. “Αυτό το τιμολόγιο σας εστάλη, γιατί επιβεβαιώσατε τις θέσεις σας στη δεξίωση του γάμου μας και επειδή δεν τηλεφωνήσατε ή δεν ενημερώσατε νωρίτερα ότι δεν θα έρθετε, αυτό είναι το ποσό που μας χρωστάτε. Μπορείτε να πληρώσετε είτε μέσω Zelle είτε μέσω PayPal. Παρακαλώ ενημερώστε μας ποια μέθοδο πληρωμής…


Oπισθοπεριτοναϊκής εντόπισης μεσεντερική κύστη μιμούμενη όγκο Grawitz\nΒ.Γ. ΑΔΑΜΟΠΟΥΛΟΣ, Χ. ΛΕΒΕΝΤΗΣ, Ι. ΤΣΟΧΑΤΖΗΣ, Π. ΛΑΖΟΠΟΥΛΟΣ\nΠαρουσιάζουμε μια περίπτωση μεσεντερικής κύστης που διεγνώσθη σε ενήλικο ασθενή. Η κύστη εμφάνιζε επέκταση στο οπισθοπεριτόναιο, ερχόταν σε επαφή με το δεξιό νεφρό, θέτοντας διαφοροδιαγνωστικό πρόβλημα για όγκο προερχόμενο από το νεφρό. Παρουσιάζουμε το περιστατικό και συζητάμε τα αίτια δημιουργίας και την αντιμετώπιση των κύστεων αυτών.\nΛέξεις-κλειδιά: Μεσεντερική κύστη, Οπισθοπεριτόναιο\nΕΛΛΗΝΙΚΗ ΟΥΡΟΛΟΓΙΑ, 18(2), 197-200, 2006 - Ενδιαφέρουσα περίπτωση


Τα χρηστικά βιβλία και η αθώωση του Γιούρι, Κωστής Α. Μακρής | ΚΩΣΤΗΣ ΜΑΚΡΗΣ KOSTIS MAKRIS\nΤα χρηστικά βιβλία και η αθώωση του Γιούρι\nΕικόνα: Εγώ με τον Γιούρι και τον πάνθηρα Μπαγκίρα πάνω στη ράχη της αγριόχηνας Άκα, πετάμε πάνω από την πόλη.\nΟ Γιούρι, σκέτο, ήτανε σκύλος και πήρε το όνομά του από τον Ρώσο αστροναύτη Γιούρι Γκαγκάριν, χωρίς να ρωτηθεί. Ο σκύλος εννοώ… Όπως όλα τα μωρά δηλαδή, που κανένας δεν τα ρωτάει με ποιο όνομα φιλοδοξούν να μεγαλώσουν και να κάνουν ό,τι είναι να κάνουν στη μικρή ή μεγάλη ζωή τους.\nΤο όνομα στο κουτάβι το έδωσε ο μπαμπάς μου. Και για να τιμήσει τον κοσμοναύτη αλλά και για να ακούγεται στη γειτονιά το όνομα εκείνου του τιμημένου “Σοβιετικού Ανθρώπου”. Ήταν τα χρόνια του Ψυχρού Πολέμου αλλά εγώ, τότε, δεν είχα ιδέα γι’ αυτά.\nΟ Γιούρι μπήκε ένα Φθινόπωρο στο σπίτι μας, γλιστρώντας στα παρκετόπανα, κατουρώντας και χέζοντας τα φρεσκοστρωμένα χαλιά και κατακτώντας μας όλες και όλους.\nΠαρ’ όλο που στην αρχή, ως ξανθωπό γλυκο-κουταβο-τουλουμπάκι, ήταν κοινόχρηστος ή, μάλλον, κυνόχρηστος ―για να κάνω ένα φαιδρό κι άχρηστο λογοπαίγνιο― μετά κόλλησε σε μένα. Ή εγώ κόλλησα σ’ εκείνον. Ο μεγάλος μου αδερφός και η κατά πολύ μικρότερη αδερφή μου, μου παραχώρησαν το προνόμιο να παλεύω, να κυνηγιέμαι και να κυλιέμαι μαζί του στο χορτάρι, να με συντροφεύει στα φανταστικά κυνήγια μου στον κήπο ―είχαμε κήπο τότε―, να πηγαίνουμε βόλτες στις άγριες ζούγκλες έξω από το σπίτι, όπου ενέδρευαν σπάνιοι τετράτροχοι βροντόσαυροι και δίκυκλοι τυρανόσαυροι και να του αλλάζω γενικά τα φώτα στο τρέξιμο, στο πάλεμα και στο λιθάρι καθώς, όπως όλα σχεδόν τα σκυλιά, ήταν ιδιαίτερα καλόβολος απέναντι στο αρχαίο κι αθάνατο αγωνιστικό μου πνεύμα.\nΟ Γιούρι, μ’ όλο το τραβολόγημα, ήταν εξαιρετικά υπάκουος ο κακομοίρης.\nΕκτός από την ώρα του φαγητού του. Εκεί έβγαζε όλα του τα συνδικαλιστικά απωθημένα μαζί με τα άγρια ένστικτα των μακρινών του ξαδερφιών, των λύκων. Που όσο κι αν τους είχα συμπαθήσει από τον Μόγλη, δεν έπαυα να τους θεωρώ ακοινώνητα και άγρια πλάσματα, μακριά από νόμους, θεσμούς και σαβουάρ βιβρ.\nΤην ώρα που έτρωγε, ο Γιούρι δεν δεχόταν ούτε διαταγές αλλά ούτε και ενοχλήσεις. Έτσι και πήγαινα να παραβιάσω τον κύκλο ασφαλείας, που τον είχε αυθαίρετα ορίσει στο ένα περίπου μέτρο από τη γαβάθα του, άκουγα το τρομακτικά βαθύ γρύλισμά του και έβλεπα τα δόντια του και τα ούλα του. Και μ’ όλο που κάτι ήξερα από δόντια, έχοντας θείο οδοντίατρο, ένα ήταν σίγουρο: δεν μου έδειχνε τα δόντια του για να δω αν ήθελαν σφράγισμα ή αν έπασχε από ουλίτιδα.\nΕγώ, πάντως, με τη συμπεριφορά του αυτή την ανυπότακτη, ένιωθα να αμφισβητείται η απόλυτη εξουσία μου πάνω του. Το αρχηγιλίκι μου δεχόταν ταπεινωτικό ράπισμα βλέποντας το κύριο σώμα των πολεμικών μου δυνάμεων να κάνει χρήση ενός προνομίου που δεν του το είχα παραχωρήσει εγώ. Γιατί ο Γιούρι, μέσα στο φουσκωμένο από ιπποτικά και περιπετειώδη αναγνώσματα κεφάλι μου, ήταν ο πιστός μου στρατιώτης, ο ακούραστος υπασπιστής μου, ο πρόθυμος σωματοφύλακάς μου κι ο σοφός μου Μπαγκίρας!\nΣαν ένα καθωσπρέπει παιδί της Πέμπτης Δημοτικού, στα καθημερινά μου παιχνίδια μπορούσα να διαλέγω από τα χρηστικά μου βιβλία όποια σελίδα ήθελα. Και με ευκολία άλλαζα το στέμα της Βασιλικής μου εξουσίας μ’ ένα πανάκι-σώβρακο (σαν αυτό του Μόγλη) ή πηδούσα από την εξερεύνηση μιας σπηλιάς (σαν μετενσάρκωση του Τομ Σόγιερ) παρέα με τη γοητευτική Μπέκυ Θάτσερ, στην ανάληψη της διακυβέρνησης ενός πλοίου, ως Δεκαπενταετής ή έστω Δεκαετής (σχεδόν) Πλοίαρχος.\nΜια μέρα, λοιπόν, αποφάσισα να κάνω χρήση της εξουσίας που, ελέω Θεού και οικογενείας, είχα πάνω στον μοναδικό μου υπήκοο.\nΘα αποδεικνυόταν όμως μια λάθος κατάχρηση εξουσίας.\nΣπρωγμένος από μια πεισματάρικη μαγκιά κι έναν σατραπισμό ―σήμερα μπορεί και να το λέγαμε “μπούλινγκ” αυτό το νταηλίκι―, πήγα να του πάρω τη γαβάθα με το φαΐ και να τον υποχρεώσω να με ακολουθήσει σ’ ένα δεν-ξέρω-ποιο παιχνίδι.\nΔεν είχα προλάβει να απλώσω στη γαβάθα του το χέρι μου, κι ένιωσα τους κυνόδοντές του σαν τανάλια στο μανίκι μου. Έβαλα τις φωνές, τού έριξα μια σφαλιάρα με το άλλο χέρι και με άφησε. Σήκωσα το μανίκι του πουλόβερ και είδα με τρόμο τα σημάδια από το δάγκωμα. Είχε αρχίσει να τρέχει και αίμα.\nΈτρεξα πανικόβλητος στο σπίτι ενώ αισθήματα ντροπής κι ενοχής αντιπαλεύανε με τον τρόμο που μου γέννησε το ξάφνιασμα, ο πόνος και το αίμα.\nΔείχνω το χέρι μου στη μαμά μου, κι εκείνη μου βάζει τις φωνές:\n― Τι του έκανες και σε δάγκωσε;\nΉταν προφανές ότι ήξερε αυτό που εγώ έμαθα πολύ αργότερα: ότι σ’ έναν καβγά, φταίει πάντα ο πιο έξυπνος. Η μαμά μου με θεωρούσε πιο έξυπνο από τον Γιούρι, κάτι για το οποίο εγώ έχω ακόμα τις αμφιβολίες μου…\nΆρχισε τότε η άσπλαχνη μητέρα μου να με βασανίζει, να μου ζουλάει το τραύμα, να με μαστιγώνει με τη γάτα με τις εννιά ουρές, να με απειλεί ότι θα με κάψει με το πυρωμένο σίδερο, ότι θα μου βγάλει τα νύχια με την πένσα και ένα σωρό άλλα φριχτά ―που μερικά τα είχα διαβάσει στον “Μικρό Ήρωα” και αλλού― για να ομολογήσω…\nΤίποτα απ’ όλα αυτά δεν έγινε γιατί είχε καταφέρει να με κάνει να χεστώ πάνω μου με μια φράση της:\n― Αν έκανες κάτι στον Γιούρι και ντρέπεσαι να μου το πεις, θα μείνεις για πάντα με την απορία αν ήταν πραγματικά τόσο κακό αυτό που έκανες. Κι αυτό είναι χειρότερο από το να μου πεις τι έκανες. Άντε λοιπόν, λέγε…\nΥπήρχε κάτι τόσο σιβυλλικό στα λόγια της εκείνα, τόσο ιεροεξεταστικά διεστραμμένο, που με ωθούσε να ξεράσω όλες μου τις ανομολόγητες πράξεις. Κι όχι μόνο εκείνου του μεσημεριού αλλά από κτίσεως Ρώμης.\nΚαι σαν να μη μου έφταναν τα λόγια της μαμάς μου, είχα και τα βιβλία μου να με καταδιώκουν.\nΜέσα μου είχε ήδη αρχίσει να ξεφυτρώνει σαν μαγική φασολιά η ιδέα ότι θα μπορούσα κι εγώ, μετά την κακοποίηση του Γιούρι, να μεταμορφωθώ σε κοντοπίθαρο ξωτικό ―σαν τον Νιλς Χόλγκερσον― και να με πάρει στην πλάτη της μια αγριόχηνα σαν την Άκα και να με πάει στον Βόρειο Πόλο ή ―ακόμα χειρότερα― στη Σουηδία. Τότε δεν ήξερα τι είναι πιο κρύο και πιο μακρινό.\nΜπροστά στην προοπτική αυτή ―που εδώ που τα λέμε δεν μου φαινόταν και τόσο αποκρουστική― να βρεθώ δηλαδή καβάλα στην Άκα, παρέα με τον Γιούρι και τον Μπαγκίρα, μέτρησα την κατάσταση και ομολόγησα αυθορμύτως· λέω ―ή μάλλον γράφω― “αυθορμύτως” γιατί μυξόκλαιγα κιόλας:\n― Τον πείραξα την ώρα που έτρωγε το φαΐ του…\n― Ε, είσαι χαζός! έβαλε τα γέλια η άκαρδη μάνα.\nΤηλεφώνησε στον μπαμπά μου και μετά από λίγη ώρα πήγαμε μαζί και οι τρεις στον γιατρό.\n«Αντιλυσσικό ορό. Οπωσδήποτε!» απεφάνθη εκείνος. Και δεν ήταν το μόνο απαίσιο που ξεστόμισε. Αφού άκουσε τι είχε γίνει, έβγαλε κι άλλη καταδικαστική απόφαση. Για τον Γιούρι αυτή τη φορά:\n«Να μου τον φέρετε εδώ. Ευθανασία!» είπε ξερά.\nΕγώ δεν ήξερα τι είναι η Ευθανασία. Ήξερα μόνο την Αθανασία, τη συμμαθήτρια του αδερφού μου, τρία χρόνια μεγαλύτερη από μένα, που τη γούσταρα αλλά ήταν πολύ μεγάλη.\nΟ μπαμπάς μού εξήγησε. Έβαλα τις φωνές και τα κλάματα. Το φάσμα της σμίκρυνσής μου κι ένα κοπιαστικό ταξίδι με αγριόχηνες μακριά από το σπίτι μου γινόταν όλο και πιο κοντινό. Μαζί με την κόλαση που περιμένει όσους βασανίζουν ζώα. Όπως ακριβώς την περιγράφει ο Άντερσεν σ’ ένα παραμύθι του για ένα παιδάκι που ξερίζωνε τα φτερά από τις μύγες.\nΑδιάντροπα και μπροστά στον γιατρό, που έτσι κι αλλιώς δε γινόταν να τον αντιπαθήσω ή να με αντιπαθήσει περισσότερο, δήλωσα:\n― Αν πάθει τίποτα ο Γιούρι, εγώ θα φύγω από το σπίτι!\nΟ σιχαμενόγιατρος ξαναμίλησε:\n― Σκυλί που δαγκώνει το αφεντικό του πρέπει να θανατώνεται! Και πρέπει, μετά, να ελέγξουμε αν είχε λύσσα…\nΜου ‘ρθε να του πω «Και ποδήλατο που ρίχνει κάτω το αφεντικό του πρέπει να μαστιγώνεται» αλλά δεν μίλησα. Θυμήθηκα τα λόγια του μπαμπά μου όταν κάτι είχα πει μια φορά για τον “Γιούρι μου”.\n«Δεν είναι ο “Γιούρι σου”. Ο Γιούρι είναι του εαυτού του και ζει μαζί μας», είχε πει.\nΓύρισα τότε στον μπαμπά και χωρίς να κλαίω αυτή τη φορά, ξαναείπα σιγά:\n― Μου είχες πει ότι δεν είμαι το αφεντικό του. Αν πάθει τίποτα ο Γιούρι, εγώ θα φύγω από το σπίτι…\n― Και πού θα πας; με ρώτησε ψιθυριστά κι εγώ ήμουνα έτοιμος να θυμώσω πάρα πολύ γιατί ήξερα πότε είναι έτοιμος να γελάσει.\n― Στο σπίτι της γιαγιάς! ξεστόμισα την πιο άγρια απειλή μου.\nΟ μπαμπάς δεν γέλασε. Κοίταξε τη μαμά και της είπε:\n― Μου έδωσε μια ιδέα…, είπε δείχνοντάς με με το πιγούνι του, που είχε αρχίσει να δείχνει αξύριστο γιατί κόντευε αργά το βράδυ.\nΚι αν δεν καταλάβατε τι ιδέα είχα δώσει στον μπαμπά, τότε να σας την πω: Ο Γιούρι πήγε στη γιαγιά ―όπου έμεινε μέχρι τα βαθιά του γεράματα― κι εγώ έμεινα στο σπίτι. Και παρ’ όλο που ο Γιούρι ―όπως αποδείχτηκε μετά― δεν είχε λύσσα, εγώ έκανα αντιλυσσικό ορό και έχασα κι ένα σωρό μπάνια στη θάλασσα το καλοκαίρι.\nΤον Γιούρι τον έβλεπα όποτε πήγαινα στης γιαγιάς και παίζαμε όπως παλιά. Το φαΐ του, εννοείται, δεν του το πείραξα ποτέ ξανά.\nΌμως, για ένα πράγμα χαίρομαι μέχρι σήμερα: Που κάποια πολύ χρήσιμα βιβλία έβαλαν τόσο αποτελεσματικά τις σελίδες τους ―γιατί τα βιβλία δεν έχουν χέρια ― στην αθώωση του Γιούρι.\nΠρώτη δημοσίευση: Bonusmallmagazine, Τεύχος 37, Μάιος 2015\n« Η Εκάλη, ο σχεδιασμός ενός Σήματος και οι πηγές, Κωστής Α. Μακρής\nΓια την Ελλάδα, ρε γ@μ#το… »


Οι τουρίστες συγκράτησαν την πτώση της ακτοπλοϊκής κίνησης - Δημοκρατική της Ρόδου\n15 Αυγούστου 2015 10:00 μμ | Δήμητρα-Μαρίλια Φούρλα\nΟι τουρίστες διέσωσαν τη φετινή ακτοπλοϊκή κίνηση, συγκρατώντας την πτώση ακόμα και τον «φλεγόμενο» φετινό Ιούλιο. Βεβαίως, παρά την «εξωτερική βοήθεια», μεγάλη υπήρξε τον περασμένο μήνα η μείωση στον αριθμό επιβατών και οχημάτων που ταξίδεψαν από τα λιμάνια του Πειραιά και της Ραφήνας. Δεκάδες χιλιάδες Ελληνες και Ελληνίδες λόγω κλειστών τραπεζών και πολιτικής – οικονομικής αβεβαιότητας δεν πήραν το καράβι για το αγαπημένο τους νησί και «αντικαταστάθηκαν» σε σημαντικό βαθμό από αλλοδαπούς τουρίστες. Η παρουσία επισκεπτών από άλλες χώρες στα καράβια του Αιγαίου είναι πολύ έντονη φέτος. Αξιοσημείωτο είναι πως ακόμα και ανήμερα το δημοψήφισμα της 5ης Ιουλίου αναχώρησαν από το λιμάνι του Πειραιά 13.500 επιβάτες με 23 πλοία. Για να υπάρχει μέτρο σύγκρισης, την Κυριακή 19 Ιουλίου ταξίδεψαν 17.850.\nΗ κίνηση τον φετινό Ιούλιο ήταν σημαντικά πεσμένη στα δύο μεγάλα λιμάνια της Αττικής σε σχέση με την περσινή χρονιά, που η ακτοπλοΐα είχε αναπνεύσει με ανακούφιση ύστερα από χρόνια μεγάλης πτώσης. Τον Ιούλιο του 2015 αναχώρησαν με 602 δρομολόγια από τον Πειραιά, σύμφωνα με στοιχεία του Λιμενικού Σώματος, 474.488 επιβάτες, 57.766 Ι.Χ. αυτοκίνητα, 14.223 φορτηγά και 12.772 δίκυκλα. Πρόκειται για πλοία που κατευθύνονται για νησιά του Αιγαίου (Βόρειο Αιγαίο, Κυκλάδες, Δωδεκάνησα, Κρήτη), χωρίς να περιλαμβάνεται ο Αργοσαρωνικός. Τον ίδιο μήνα πέρυσι είχαν πραγματοποιηθεί 652 απόπλοι με 567.037 επιβάτες, 71.783 Ι.Χ. αυτοκίνητα, 17.323 φορτηγά και 15.393 δίκυκλα. Καταγράφεται μια πολύ μεγάλη κάμψη, πάνω από 92.000 ατόμων, η οποία όμως είναι σημαντικά μικρότερη, καθώς από τα φετινά στοιχεία απουσιάζουν οι μετακινήσεις τριών ημερών (12, 16 και 29 Ιουλίου). Αντίστοιχα, στη Ραφήνα τον Ιούλιο φέτος απέπλευσαν 142.007 επιβάτες, με 22.893 Ι.Χ. αυτοκίνητα, 3.746 δίκυκλα, ενώ μεταφέρθηκαν και 1.616 φορτηγά. Την περσινή χρονιά είχαν επιβιβαστεί 169.343 επιβάτες, 25.767 Ι.Χ. αυτοκίνητα, 4.162 δίκυκλα και 2.022 φορτηγά.\n«Η πτώση του φετινού Ιουλίου είναι ακόμα πιο σημαντική, καθώς ανέκοψε την άνοδο της επιβατικής κίνησης στην ακτοπλοΐα που είχε καταγραφεί το πρώτο εξάμηνο του 2015 και κινούνταν από 5% έως 7%. Αναμέναμε ο Ιούλιος, που καλύπτει το 17% της συνολικής ετήσιας κίνησης, να είναι κι αυτός ανεβασμένος σε σχέση με πέρυσι. Δυστυχώς καταγράφηκε μεγάλη μείωση: περίπου 10% στους πιο κοντινούς προορισμούς, όπως στις Κυκλάδες, και έως 20% στους πιο απομακρυσμένους, όπως στα Δωδεκάνησα», λέει στην «Κ» ο κ. Μιχάλης Σακέλλης, πρόεδρος του Συνδέσμου Επιχειρήσεων Επιβατηγού Ναυτιλίας. «Με την ανακοίνωση των capital controls και το κλείσιμο των τραπεζών υπήρξε κάθετη πτώση των κρατήσεων των Ελλήνων, οι οποίες άρχισαν να ανακάμπτουν μετά τη 17η Ιουλίου. Αντίθετα, οι κρατήσεις των αλλοδαπών, οι οποίες είχαν γίνει και αρκετό καιρό νωρίτερα, παρέμειναν», εξηγεί ο κ. Σακέλλης.\nΟ Αύγουστος αναμένεται να κινηθεί στα περσινά επίπεδα. Πάντως το πρώτο δεκαήμερο του Αυγούστου έχουν αναχωρήσει από τον Πειραιά 267.473 επιβάτες, με 42.460 Ι.Χ. και 9.579 δίκυκλα.


Κριτική Πλατινί σε Παρί - Onsports.gr\nΔημήτρης Δρίζος\t17 Ιουνίου 2011, 12:16\nΚριτική Πλατινί σε Παρί\nΟ πρόεδρος της UEFA, Μισέλ Πλατινί κατέκρινε τις ομάδες που έχουν ξένους ιδιοκτήτες και συγκεκριμένα την Παρί Σεν Ζερμέν.\n«Δεν είμαι μεγάλος θαυμαστής των ξένων ιδιοκτητών. Δυστυχώς όμως οι αγγλικοί και οι γαλλικοί νόμοι είναι έτσι και εγώ δεν μπορώ να κάνω κάτι για αυτό», δήλωσε ο πρόεδρος της UEFA στην ιστοσελίδα FCInternews.it.\n«Μπορεί να υπάρξει ένας ιδιοκτήτης από το Κατάρ, ένας Βραζιλιάνος αθλητικός διευθυντής, και γιατί όχι ένας Ιταλός προπονητής. Αυτή ωστόσο η ομάδα δεν θα έχει σχέση με την Παρί Σεν Ζερμέν», τόνισε ο Πλατινί ρίχνοντας «βολές» προς την Παρί Σεν Ζερμέν.\n19 λεπτά πριν Το ποδοσφαιρικό σχολείο του ΓΣ «Απόλλων Σμύρνης» επεκτείνεται στη Φιλαδέλφεια (pics)


Να απλοποιείτε την ζωή σας! (Άγιος Παΐσιος Αγιορείτης) | Εικονογραφίες\nΑν σκέφτονταν οι άνθρωποι λίγο καλογερικά, αν ζούσαν πιο απλά, θα ήταν ήσυχοι. Τώρα βασανίζονται. Άγχος και απελπισία στην ψυχή. «Ο τάδε πέτυχε που έφτιαξε δυο πολυκατοικίες ή που έμαθε πέντε γλώσσες κ.λπ.! Εγώ δεν έχω ούτε ένα διαμέρισμα, δεν ξέρω ούτε μια ξένη γλώσσα. Ωχ, χάθηκα!»\nΈχει κάποιος ένα αυτοκίνητο και αρχίζει: «Ο άλλος έχει καλύτερο. Να πάρω και εγώ». Παίρνει το καλύτερο, ύστερα μαθαίνει ότι άλλοι έχουν αεροπλάνα ατομικά και πάλι βασανίζεται. Τελειωμό δεν έχουν. Ενώ άλλος που δεν έχει αυτοκίνητο, όταν δοξάζη τον Θεό, χαίρεται: «Δόξα τω Θεώ, λέει, ας μην έχω αυτοκίνητο, έχω γερά τα πόδια μου και μπορώ να περπατήσω. Πόσοι άνθρωποι είναι με κομμένα πόδια, δεν μπορούν να εξυπηρετηθούν, να βγουν έναν περίπατο, θέλουν έναν άνθρωπο να τους υπηρετή, ενώ εγώ έχω τα πόδια μου!»\nΚι ένας κουτσός που λέει: «Και άλλοι που δεν έχουν και τα δυό πόδια;» και αυτός χαίρεται. Η αχαριστία και η απληστία είναι μεγάλο κακό.\nΘεόφιλος Παπαδόπουλος, 23 Μάϊου 2016 23 Μάϊου 2016 , Μη κατηγοριοποιημένο, αγάπη, Άγιος Παύλος Σωποτού, αλληλεγγύη, Τερλέγκας Βασίλης\nΘεόφιλος Παπαδόπουλος, 23 Μάϊου 2016 23 Μάϊου 2016 , Μη κατηγοριοποιημένο, Βυζάντιο, δικέφαλος αετός, Θεόδωρος Λάσκαρις, Κομνηνοί, Ρωμανίς


To χριστουγεννιάτικο δέντρο της Βάσως Λασκαράκη | Hello Magazine\nΗ Βάσω Λασκαράκη και ο Λευτέρος Σουλτάτος αποφάσισαν να μπουν σε Christmas mood και να στολίσουν το χριστουγεννιάτικο δέντρο του σπιτιού τους. Προχθές το απόγευμα το ερωτευμένο ζευγάρι, άρχισε να στολίζει το σπίτι τους για τα Χριστούγεννα. Η Βάσω ανέλαβε να βάλει τα φωτάκια στο δέντρο και ο σύζυγός της, Λευτέρης Σουλτάτος δεν σταμάτησε να […]\n28 ΝΟΕΜΒΡΙΟΥ 19 - 16:52\nΗ Βάσω Λασκαράκη και ο Λευτέρος Σουλτάτος αποφάσισαν να μπουν σε Christmas mood και να στολίσουν το χριστουγεννιάτικο δέντρο του σπιτιού τους.\nΠροχθές το απόγευμα το ερωτευμένο ζευγάρι, άρχισε να στολίζει το σπίτι τους για τα Χριστούγεννα. Η Βάσω ανέλαβε να βάλει τα φωτάκια στο δέντρο και ο σύζυγός της, Λευτέρης Σουλτάτος δεν σταμάτησε να την φωτογραφίζει.\nΧθες το απόγευμα η γνωστή ηθοποιός ανάρτησε ένα βίντεο του συντρόφου της, την ώρα που προσπαθούσε να βάλει το αστέρι στην κορυφή του δέντρου. Ο γνωστός μάγειρας είναι ντυμένος χαλαρά και προσπαθεί να φτάσει την κορυφή του ψηλού τους δέντρου.\nΟ Λευτέρης και η Βάζω είναι από τα πιο ερωτευμένα ζευγάρια της ελληνικής showbizz και πολύ συχνά ανεβάζουν ο ένας φωτογραφίες του άλλου θέλοντας να μοιραστούν στιγμές της καθημερινότητάς τους με τους followers τους.


νερό διάστημα μητέρα ΠΛΑΚΕΣ ΚΑΙ ΠΕΤΡΕΣ ΠΗΛΙΟΥ – Περιβάλλον – Δικέφαλο σαλάχι ανακαλύφθηκε στην Αυστραλία | FashionEco\nνερό διάστημα μητέρα ΠΛΑΚΕΣ ΚΑΙ ΠΕΤΡΕΣ ΠΗΛΙΟΥ – Περιβάλλον – Δικέφαλο σαλάχι ανακαλύφθηκε στην Αυστραλία\nΠΛΑΚΕΣ ΚΑΙ ΠΕΤΡΕΣ ΠΗΛΙΟΥ Ειδήσεις από την Ελλάδα και τον Κόσμο, φυσικη πετρα άμεση ενημέρωση για όλες τις εξελίξεις, Διασκέδαση – Ψυχαγωγία και Αθλητισμός\n– Περιβάλλον – Δικέφαλο σαλάχι ανακαλύφθηκε στην Αυστραλία ΠΛΑΚΕΣ ΚΑΙ ΠΕΤΡΕΣ ΠΗΛΙΟΥ Ένα σαλάχι με δυο κεφάλια εντόπισε σε ενυδρείο ο Leonardo Guida, διακοσμηση με πετρα διδακτορικός φοιτητής στο πανεπιστήμιο Μονάς στη Μελβούρνη.\nΟ ερευνητής φρόντιζε θηλυκά σαλάχια που εγκυμονούσαν, όταν παρατήρησε πως κάποια από τα ζώα είχαν γεννήσει. Καθώς κατέγραφε τα μωρά, κατασκευεσ με πετρεσ που γεννήθηκαν τον Απρίλιο, diakosmitika kipou παρατήρησε στο νερό «ένα περίεργο αντικείμενο». Σύντομα διαπίστωσε πως δεν επρόκειτο για αντικείμενο αλλά για ένα νεογέννητο σαλάχι με δυο κεφάλια.\nΗ ανωμαλία προκύπ ΤΕΙ όταν ο νευρικός σωλήνας σε ένα γονιμοποιημένο ωάριο αντιγράφει τον εαυτό του, κηποι διακοσμηση ή όταν διακόπτεται πρόωρα η διαδικασία διαχωρισμού του εμβρύου σε δυο δίδυμα.\n«Οι ρυπαντές μπορούν να προκαλέσουν αναπτυξιακά προβλήματα, idees gia kipo ωστόσο δεν έχουμε εξετάσει αυτή την παράμετρο ούτε μπορούμε να καθορίσουμε την πιθανή αιτία», τονίζει.\nΗ μητέρα του δικέφαλου σαλαχιού αλιεύτηκε μαζί με άλλα σαλάχια, όλα του είδους (Trygonorrhina dumerilii) από δύτες στον Κόλπο Σουάν, ένα ημίκλειστο τμήμα του κόλπου Πορτ Φίλιπ, πέτρινες επενδύσεις νότια της Μελβούρνης.\nΑπό την περιοχή διέρχονται καθημερινά πολλά πλοία, ενώ πρόσφατα στον Κόλπο συντελέστηκαν εκτεταμένες εργασίες βυθοκόρησης για τη διεύρυνση των καναλιών ναυσιπλοΐας, κάτι που ενδεχομένως να αναμόχλευσε μολυσμένα ιζήματα στον πυθμένα.\nΔεδομένου ότι τρέφονται με θαλάσσια ζώα του βυθού, δαπεδα εξωτερικου χωρου ενδεχομένως το διάστημα των εργασιών τα σαλάχια να εκτέθηκαν σε υψηλά επίπεδα ρύπανσης. Ωστόσο άγνωστο παραμένει αν αυτή θα μπορούσε να είναι η αιτία της παραμόρφωσης του σαλαχιού.\nΣε τραγωδία εξελίχθηκαν οι διακοπές μιας βρετανικής οικογένειας στην Τουρκία. Η 56χρονη Catherine Bury είχε πάει στη βίλα της στο τουριστικό θέρετρο Dalyan για να γιορτάσει τα 56α γενέθλιά της. Ο κηπουρός του σπιτιού όμως είχε άλλα σχέδια για την οικογένεια. Αφού πυροβόλησε τον 24χρονο γιο της Alex στο πόδι και την 87χρονη μητέρα της Cecille στην πλάτη η άτυχη Catherine Bury για να γλιτώσει από τα πυρά κρύφτηκε στο μπάνιο του σπιτιού. Ο μανιακός διαμορφωση κηπουρός «γάζωσε» κυριολεκτικά την πόρτα με κυνηγετική καραμπίνα με αποτέλεσμα η γυναίκα να πέσει νεκρή.


AMD Radeon RX 6900 XT: Η GPU των $999 εξαφανίστηκε μέσα σε λίγα λεπτά | Techblog.gr\nAMD Radeon RX 6900 XT: Η GPU των $999 εξαφανίστηκε μέσα σε λίγα λεπτά\nΤετάρτη, 09/12/2020 · Νίκος Ζώης AMD\nΗ AMD ξεκίνησε τις πωλήσεις της νέας Radeon RX 6900 XT GPU της των 999 δολαρίων, όμως εξαφανίστηκε μέσα σε ελάχιστα λεπτά. Η ιστοσελίδα PCMag μας εξιστορεί την περιπέτεια της για να αποκτήσει τη νέα κάρτα γραφικών της εταιρείας και πόσο γρήγορα απλά είχαν εξαντληθεί όλα τα διαθέσιμα τεμάχια.\nΣτις 16:00 ώρα Ελλάδος χθες, ξεκίνησαν οι αγορές και υπήρχε ήδη μεγάλο πρόβλημα, με πολλούς χρήστες να κάνουν refresh ξανά και ξανά. Μέσα στα πρώτα λεπτά η Radeon RX 6900 XT εξαφανίστηκε από όλα τα καταστήματα. Στις 16:23 η ίδια η AMD αποφάσισε να ξεκινήσει τις πωλήσεις από το δικό της κατάστημα.\nΌμως, ακόμα και από το ηλεκτρονικό κατάστημα της AMD υπήρχαν προβλήματα, καθώς το πλήθος των αγοραστών που μπήκε στη σελίδα την έκανε να γονατίσει, με error “ “503 Service Temporarily Unavailable”. Στις 16:29 το PCMag κατάφερε να εξασφαλίσει μία GPU, μετά από πολλά refresh, όμως στις 6:35 ήταν ήδη sold out.\nΒέβαια, το ίδιο είδαμε να γίνεται και με τις GPU της Nvidia, αλλά και με τις νέες κονσόλες Xbox Series X και PlayStation 5, οπότε σίγουρα δεν είναι καλή εποχή για τους gamers. Δε γνωρίζουμε πότε θα υπάρχει νέο stock των AMD Radeon RX 6900 XT, όμως μάλλον θα εξαφανιστεί ξανά σχεδόν απευθείας.


Για ποιο λόγο βλέπουμε όνειρα; - InKefalonia\nΓια ποιο λόγο βλέπουμε όνειρα;\nΤελευταία ενημέρωση: Κυριακή, 28 Σεπτεμβρίου 2014 11:03\nΤα όνειρα είναι εξαιρετικά αληθοφανή αν και συχνά παράλογα στη φύση τους. Ισως γι αυτό ξυπνάμε κάθιδροι τα βράδια όταν βλέπουμε κάποιον εφιάλτη. Σύμφωνα με μελέτη του Χάρβαρντ, τα όνειρα επί της ουσίας είναι σκέψεις. Γιατί, όμως, βλέπουμε όνειρα; Τα βασικότερα συμπεράσματα της θεωρίας της ψυχολόγου Ντέιρντρε Μπάρετ για λογαριασμό του Χάρβαρντ είναι τα εξής:\n«Ενα μυαλό που κοιμάται ίσως να μην θεωρείται κατάλληλο για να κάνει σημαντικές σκέψεις, αλλά οι άνθρωποι μπορούν στην πραγματικότητα να επιλύσουν προβλήματα ενώ κοιμούνται».\n«Ενας από τους σκοπούς των ονείρων που βλέπουμε είναι να μας βοηθήσουν να βρούμε λύσεις σε προβλήματα που μας βασανίζουν τις ώρες που είμαστε ξυπνητοί».\n«Τα όνειρα είναι ουσιαστικά σκέψεις, αλλά σε μία ελαφρώς διαφορετική κατάσταση από αυτή που είναι όταν έχουμε τα μάτια μας ανοιχτά. Ο λόγος που ονειρευόμαστε είναι ένα μυστήριο του μυαλού. Σε οποιαδήποτε κατάσταση και αν είμαστε, είτε δηλαδή κοιμόμαστε είτε είμαστε ξυπνητοί, εξακολουθούμε να ασχολούμαστε με τα ίδια προβλήματα».\n«Αν και τα όνειρα προέκυψαν αρχικά για διαφορετικούς λόγους, ενδεχομένως να διαμορφώθηκαν με τα χρόνια ώστε να επιτελούν διπλό έργο: να βοηθούν τον εγκέφαλο να επαναλειτουργήσει και να επιλύουν προβλήματα».\nΟνειρα και εξέλιξη\nΜία θεωρία για την επεξήγηση των ονείρων ή για οποιαδήποτε ανθρώπινη συμπεριφορά, χρειάζεται να λάβει υπόψη της την εξέλιξη. Πολλές όμως πρώιμες θεωρίες για τα όνειρα είτε δεν είχαν λάβει υπόψη τους την εξέλιξη, είτε έρχονταν σε πλήρη αντίθεση.\nΓια παράδειγμα, ο Φρόιντ υποστήριξε πως τα όνειρα υπάρχουν για να εκπληρώνουν τις επιθυμίες μας. Μία όμως τέτοια ικανοποίηση σε έναν φανταστικό κόσμο θα μας βοηθούσε ελάχιστα στο να προσαρμόσουμε τα ένστικτά μας στον φυσικό κόσμο, που είναι ένα βασικό κομμάτι της εξέλιξης.\nΑλλοι υποστήριξαν πως τα όνειρα είναι περισσότερο μία παρενέργεια του κύκλου του ύπνου. Τα όνειρα συνήθως συμβαίνουν στον ύπνο REM (ύπνος γρήγορων κινήσεων των ματιών). Σε αυτή την κατάσταση συμβαίνουν διάφορες λειτουργίες: ξεκουράζεται ένα τμήμα του εγκεφάλου και αναπληρώνονται τα χημικά του εγκεφάλου, όπως οι νευροδιαβιβαστές.\nΑυτό οδήγησε ορισμένους να υποστηρίξουν πως τα όνειρα υπάρχουν απλά επειδή υπάρχει ο ύπνος REM. O ψυχολόγος Στίβεν Πίνκερ παρομοίασε κάποτε τα όνειρα με την προφύλαξη οθόνης των υπολογιστών, λέγοντας χαρακτηριστικά πως «δεν έχει ιδιαίτερη σημασία το περιεχόμενο, αρκεί να είναι ενεργά κάποια τμήματα του εγκεφάλου».\nΠαρόλα αυτά, η Μπάρετ διαφωνεί. «Η γνώμη μου είναι πως η εξέλιξη δεν πάει στράφι και όταν τα πράγματα εξελίσσονται για έναν σκοπό, τότε δεν συνεχίζουν με τα χρόνια να επιτελούν μόνο αυτό το σκοπό, αλλά παίρνουν και οτιδήποτε άλλο μπορεί να τους φανεί χρήσιμο στην εξέλιξή τους.\nΕπιπλέον, πρόσθεσε πως ο ύπνος REM υπάρχει εδώ και 220 εκατομμύρια χρόνια, από τότε δηλαδή που εξελίχθηκαν τα θηλαστικά. «Οσο περισσότερο καιρό υπάρχει κάτι στην εξελικτική ιστορία, τόσο πιο πιθανό είναι να έχει αποκτήσει και άλλες λειτουργίες.\nΗ Μπάρετ μελέτησε την επίλυση των προβλημάτων στα όνειρα για πάνω από 10 χρόνια και κατέγραψε πολλά παραδείγματα του φαινομένου.\nΣε ένα πείραμα, η Μπάρετ ζήτησε από φοιτητές να επιλέξουν ένα πρόβλημα και να προσπαθήσουν να το επιλύσουν στο όνειρό τους. Τα προβλήματα δεν ήταν δύσκολα. Ουσιαστικά ήταν αρκετά εύκολες ερωτήσεις, τις οποίες οι φοιτητές δεν είχαν λύσει ακόμα. Οι φοιτητές επικεντρώνονταν στο πρόβλημα κάθε βράδυ πριν πέσουν για ύπνο. Στο τέλος της εβδομάδας, περίπου οι μισοί φοιτητές είχαν ονειρευτεί το πρόβλημα και περίπου το ¼ εξ αυτών ονειρεύτηκαν και τη λύση.\nΈτσι λοιπόν, τουλάχιστον στις περιπτώσεις που τα προβλήματα είναι σχετικά εύκολα, κάποιοι μπορούν να τα λύσουν στον ύπνο τους. Η Μπάρετ μελέτησε εκτενώς την επιστημονική και ιστορική βιβλιογραφία, ψάχνοντας για παραδείγματα προβλημάτων που επιλύθηκαν στα όνειρα.\nΗ άλλη μεγάλη κατηγορία προβλημάτων, που επιλύθηκαν στα όνειρα, συμπεριελάμβανε «όνειρα όπου η κοινά αποδεκτή κρίση είναι εντελώς λάθος σε ότι αφορά στην προσέγγιση του προβλήματος», σύμφωνα με την Μπάρετ.\nΤα όνειρα μπορεί να εξελίχθηκαν για να μπορούμε να λύνουμε προβλήματα που εμπίπτουν στις δύο αυτές κατηγορίες. «Τα όνειρα και ο ύπνος REM είναι ουσιαστικά επιπλέον χρόνος σκέψης, επομένως δυνητικά οποιοδήποτε πρόβλημα μπορεί να λυθεί κατά τη διάρκειά τους, αλλά πρόκειται για χρόνο σκέψης που είναι πολύ οπτικός και με ελάχιστους συσχετισμούς, επομένως εξελιχθήκαμε για να τον χρησιμοποιούμε και να λύνουμε τέτοιου είδους προβλήματα».


ΠΡΟΣΟΧΗ! Τα προϊόντα θα πρέπει οπωσδήποτε να επιστρέφονται στην αρχική τους συσκευασία! Όσον αφορά στρώμα, μαξιλάρια, επίστρωμα, κρεβάτια δικαίωμα επιστροφής υφίσταται μόνο εφόσον τα προϊόντα αυτά δεν έχουν αποσφραγισθεί και δεν ειναι Ειδικών διαστάσεων.\nΣε περίπτωση πληρωμής με πιστωτική κάρτα, τα χρήματα πιστώνονται στο λογαριασμό της πιστωτικής σας κάρτας. Σε περίπτωση πληρωμής μέσω κατάθεσης σε τραπεζικό λογαριασμό ή αντικαταβολής τα χρήματα πιστώνονται στον τραπεζικό σας λογαριασμό ή σας επιστρέφονται με μετρητά κατά την επιστροφή του προϊόντος.\nΤα προϊόντα του ηλεκτρονικού καταστήματος ΜΕΪΜΑΡΟΓΛΟΥ έχουν την εγγύηση ποιότητας και πιστότητας της εταιρείας μας. Εάν για κάποιο λόγο δεν είστε ικανοποιημένοι από τα είδη που παραλάβετε σας δίνουμε την δυνατότητα επιστροφής εντός δεκατεσσάρων (14) ημερών από την παραλαβή τους.\nΔεκτές θα γίνονται οι επιστροφές εφόσον το είδος είναι στην αρχική κατάσταση στην οποία παρελήφθη, χωρίς να έχει ανοιχτεί η συσκευασία του και έχει όλα τα καρτελάκια με τα οποία το παραλάβατε. Σε περίπτωση που δεν υπάρχει ελάττωμα, το κόστος επιστροφής καθώς και τα έξοδα ασφάλισης της αποστολής επιβαρύνουν τον πελάτη. Για την επιστροφή πρέπει να χρησιμοποιήσετε την εταιρεία ταχυμεταφορών που θα σας υποδείξουμε.\nΡΗΤΑ ΕΞΑΙΡΟΥΝΤΑΙ ΑΠΟ ΕΠΙΣΤΡΟΦΕΣ:\nΠαπλώματα στρώματα και κουβερλί δεν επιστρέφονται για λόγους υγιεινής.\nΠροϊόντα που έχουν κατασκευαστεί στα μέτρα σας και δεν έχουν ελάττωμα δεν επιστρέφονται.\nΕίδη χρησιμοποιημένα, πλυμένα, μεταποιημένα ή αποσυσκευασμένα δεν επιστρέφονται.


Στοιχεία προσωπικής μυθολογίας και άλλες ιστορίες: Βόλτα με κουλούκι\nΚατ αρχήν, να διευκρινίσω ότι δεν είμαι καθόλου φιλόζωος (ή ζωόφιλος, όπως το προτιμά κανείς). Ειδικότερα, δεν έχω σε καμμία ιδιαίτερη εκτίμηση την έννοια του "κατοικίδιου", είτε αυτό αφορά σκύλους, είτε γάτες, είτε καναρίνια, είτε ινδικά χοιρίδια, είτε χελωνάκια, είτε χρυσόψαρα. Δεν αντιπαθώ τα ζώα, ούτε αυτούς που τα έχουν, αλλά ποτέ δεν μου πέρασε από το μυαλό ότι η συγκεκριμένη συνήθεια με αφορά έστω και κατ' ελάχιστον.\nΥποθετω ότι σε αυτό συνετέλεσε κατ' αρχήν η ικαριακή ανατροφή μου - σε μια παραδοσιακή κοινωνία όπου οι αντιπρόσωποι του ζωικού βασιλείου χωρίζονται αδρά σε "ζωντανά" (κότες, κατσίκες, κουνέλια) και σε "ψόφκια" - με παχύ κάπα (γάτες, σκύλοι κλπ.), με τα δεύτερα να γίνονται ανεκτά μόνο εφόσον έχουν μια ορισμένη χρησιμότητα (π.χ. πιάνουν ποντίκια ή φυλάνε το κοπάδι), η έννοια του "ζώου συντροφιάς" φάνταζε υπερβολικά "αστική" και κάπως εξεζητημένη για τα τοπικά ήθη. Καπάκι ήρθε και έκατσε η βιολογική μου εκπαίδευση, που έβαλε στο κεφάλι μου σε ίση μοίρα στο ζωικό βασίλειο ένα σωρό πράγματα που κανείς δε θέλει για κατοικίδια (φίδια, κατσαρίδες, σκουλήκια διάφορα, μύγες, σαλιγκάρια κλπ.).\nΈτσι, με λυμένα τυχόν συνειδησιακά προβλήματα, κατατάσσομαι αυτοβούλως στους εκ πεποιθήσεως μη φιλόζωους, και αντιμετωπίζω με σχετική συγκατάβαση τα προβλήματα μερικών φίλων μου που αφορούν τις ψυχολογικές διαταραχές της Τρίλλιας, την ακατάστατη σεξουαλική ζωή του Βούλη (αυτά είναι σκυλιά), τις περιστασιακές εξαφανίσεις της Ραλλούς (γάτα), τις διαρκείς αναζητήσεις του φίλου μου του Θανάση (άνθρωπος) όποτε τον επισκέπτομαι ("μήπως είδες μια γάτα όπως ερχόσουν;") και την εικόνα ζωολογικού κήπου που παρουσίαζε μια εποχή το σπίτι ενός ζευγαριού φίλων με τα δύο σκυλιά, τη γάτα, το κουνέλι, την κότα και τα χελωνάκια επιπλέον των τριών παιδιών και του παππού.\nΗ αλήθεια είναι ότι από όλα τα είδη κατοικιδίων, οι γάτες μου πάνε καλύτερα ψυχολογικώς - φαντάζομαι ότι ίσως θα μπορούσα να έχω γάτα στο σπίτι, αν είχα κήπο. Οι γάτες είναι αυτοεξυπηρετούμενες σε ζητήματα ατομικής υγιεινής, αυτοκαθαριζόμενες, και λίαν αυτεξούσιες - ιδιότητα που εκτιμώ απεριόριστα. Δυστυχώς παράγουν και ένα σκασμό αλλεργιογόνα που μετατρέπουν το ανοσοποιητικό μου σύστημα σε φταρνιστήρι μετά ασθματικών σπασμών εντός εικοσαλέπτου, πράγμα ελάχιστα ελκυστικό έτσι κι αλλιώς, που με έχει αναγκάσει σε εσπευσμένες αποχωρήσεις από οικίες φίλων πάνω που έβγαινε από το φούρνο το σουφλέ - μεγάλη πίκρα! Πάντως, δεδομένου ότι οι ζωόφιλοι κατά βάση διακρίνονται σε γατόφιλους και σκυλόφιλους (οι λοιποί είναι αμελητέες ποσότητες), μπορώ να καμουφλάρω την αδιαφορία μου ως "γατοφιλία ανεσταλμένη λόγω αλλεργίας" και να τη βγάζω καθαρή όταν πέσω σε ζωοφιλική παρέα και η συζήτηση έρχεται στο επίμαχο θέμα, χωρίς να φαίνομαι και εντελώς πρωτόγονος.\nΤούτων δοθέντων, είναι απορίας άξιον το πώς βρέθηκα την περασμένη εβδομάδα να σεργανίζω πάνω-κάτω στο Ηράκλειο το εικονιζόμενο πάνω αριστερά κουτάβι (κουλούκι στην κρητική ντοπιολαλιά), που ακούει στο όνομα Λάιλα*. Ας όψεται η ιδιοκτήρια του κουλουκίου, που είναι ένας από τους πιο χαρούμενους και γελαστούς ανθρώπους που ξέρω και που μου φτιάχνει τη διάθεση όποτε τη βλέπω. Έπρεπε να λείψει για μια βδομάδα και δεν έβρισκε κανέναν να το αφήσει – το γεγονός της είχε προκαλέσει μεγάλη στενοχώρια. Το να βλέπεις αυτή την κοπέλα στενοχωρημένη είναι σαν Αστερίξ χωρίς αγριογούρουνο – εντελώς παράδοξο. Προσφέρθηκα αυθορμήτως να άρω τον παραλογισμό, υπό την προϋπόθεση ότι το κουλούκι δεν θα μετακόμιζε σπίτι μου αλλά θα παρέμενε στο δικό του.\nΈτσι, κάθε απόγευμα, αφού ανανέωνα την τροφή και το νερό στο πιατάκι, αναλάμβανα τη βόλτα της Λάιλας στα πέριξ. Την πρώτη μέρα κατευθυνθήκαμε προς κάτι χωραφάκια στην ενδοχώρα, μεταξύ ελαιοτριβείων και αγροτικών συνεταιρισμών. Το δυστύχημα ήταν ότι η περιοχή ήταν γεμάτη σκύλους και κάποια στιγμή μαζεύτηκαν γύρω μας καμιά δεκαριά, ορισμένοι μάλιστα ιδιαιτέρως ψωμωμένοι. Δεν ξέρω αν έχετε επιχειρήσει ποτέ να συνεννοηθείτε με αγέλη σκύλων – ευτυχώς το κουλούκι είναι κατά πολύ νεώτερο της αναπαραγωγικής ηλικίας και δεν τους προκάλεσε τίποτα άλλο παρά απλή περιέργεια. Καλού κακού όμως, το σβέρκωσα και το έχωσα στο αμάξι και γίναμε μπουχός πριν αγριέψουν τα πράγματα.\nΑποφάσισα ότι η επόμενη βόλτα θα γινόταν σε αστικό περιβάλλον, κι έτσι την επομένη ανέβασα το κουλούκι στα τείχη πάνω από την πύλη Βηθλεέμ και αρχίσαμε να σουλατσάρουμε πέρα-δώθε μέχρι το Μαρτινέγκο. Το γεγονός μου επέτρεψε να ανακαλύψω ότι μερικοί ανεβοκατεβαίνουν στα τείχη με αυτοκίνητο και τουλάχιστον ένας παρκάρει επί των επάλξεων, ότι η διέλευση του κουλουκίου μπορεί να αποπροσανατολίσει προς στιγμήν μερικές νεαρές αθλήτριες του Εργοτέλη (αλλά μόνο προς στιγμήν) και ότι ο τάφος του Καζαντζάκη είναι το ιδανικό σημείο για να βγάλεις το σκύλο σου βόλτα, εξαιρουμένου του γεγονότος ότι απαγορεύεται η είσοδος σε σκύλους στα τείχη (όπως διαπίστωσα ατυχώς κατά την έξοδο).\nΩς νομοταγής πολίτης αποφάσισα ότι τέρμα τα τείχη, και η τρίτη βόλτα θα γινόταν εκεί που πάνε όλοι οι εξόριστοι της πόλης: πεζοί, ποδηλάτες, σκύλοι, κουτσοί-στραβοί στον Κούλε και επί του λιμενοβραχίονα. Η απόσταση από τον Κούλε μέχρι το πράσινο φανάρι της εισόδου στο λιμάνι είναι (μετρημένα στο έδαφος του μώλου) 2250 μέτρα, άρα μετ' επιστροφής τεσεράμισι χιλιόμετρα. Υπολόγισα συνολικά πέντε αν βάλουμε και την απόσταση μέχρι το πάρκιγκ και λογάριασα πως με χαλαρό περπάτημα μία ώρα πάνω-κάτω είμαστε εντάξει. Δυστυχώς, όταν έφτασα στο πάρκιγκ εξουθενωμένος μετά από δυόμιση ώρες, κατάλαβα ότι δεν μπορείς να συντονίσεις εύκολα τις επιθυμίες ενός εκατοντάκιλου σαραντάχρονου ανθρώπου και ενός διομισάκιλου τετράμηνου σκύλου, εκτός ίσως από την ακατάσχετη επιθυμία και των δύο για άφθονο νερό μετά τη βόλτα. Μοιραστήκαμε ένα μπουκάλι και μέχρι να το πάω σπίτι του το κουλούκι ήδη ροχάλιζε στο καλαθάκι.\nΤην επόμενη μέρα το ξανακατέβασα στο λιμάνι, αλλά αυτή τη φορά απέφυγα το λιμενοβραχίονα και περιορίστηκα σε ένα ανώδυνο σουλάτσο Παλιό Ψυγείο-Βάρδια-Μαρίνα όπου το κουλούκι αφενός ενθουσιάστηκε με το τραβηγμένο έξω καΐκι που "στολίζει" το χώρο (τόσο που έκτοτε διάλεγε ακριβώς αυτό το σημείο για να ξαλαφρώσει) και αφετέρου επέδειξε αξιοσημείωτο τσαμπουκά εναντίων πολύ πιο μεγαλόσωμων και ενήλικων σκύλων της περιοχής που προς μεγάλη μου ανακούφιση δεν καταδέχτηκαν να το κάνουν μια χαψιά. Καλού κακού πάντως το έσυρα μέχρι τα ιστιοπλοϊκά και το πήγα σηκωτό στην πλωτή εξέδρα και μετά το ανέβασα με το στανιό στο "Πελαγίς" όπου ο Γιάννης φιλοξενούσε ένα αντιπροσωπευτικό δείγμα της Συντρίμ τημ σε ένα μικρό σπαγγέτι-πάρτυ. Αν και αρχικά το κουλούκι δε γούσταρε ιστιοπλοΐα, σύντομα βρέθηκε εν μέσω χαδιών και ταϊσμάτων στο επίκεντρο της προσοχής και μάλλον του άρεσε. Ατυχώς βαρέθηκε γρήγορα (μόλις τέλειωσαν τα μακαρόνια) και βάλθηκε να με δαγκώνει με μανία ίσαμε που το περιμάζεψα και ξαναπήγαμε σπίτι.\nΗ επόμενη βόλτα ήταν η τελευταία. Πήγα και το πήρα πολύ αργά το βράδι, μετά από μια εξοντωτική μέρα στη θάλασσα. Όταν έφτασα σπίτι είδα το μουσούδι του που ξεπρόβαλλε από τη βεράντα. Μόλις άνοιξα την πόρτα πετάχτηκε και χώθηκε μόνο του στο καλαθάκι. Πήγαμε πάλι στο λιμάνι - έτρεξε μέχρι το καΐκι για τους γνωστούς λόγους και μετά έπαιξε λίγο με διάφορα αντικείμενα που μάζευε από κάτω και μου τα έφερνε. Κάποτε βαρεθήκαμε και οι δύο - με τράβηξε μέχρι το αμάξι, μπήκε πάλι μόνο του στο καλάθι και γυρίσαμε πίσω. Άλλαξα το νερό και το φαγητό, το χάιδεψα λιγάκι και έφυγα. Βγαίνοντας είδα πάλι το μουσούδι του στη βεράντα - το αποχαιρέτησα με μια κίνηση του χεριού.\nΗ ιδιοκτήτρια επανέκαμψε την άλλη μέρα - μου είπε στο τηλέφωνο ότι το βρήκε σε πολύ καλή κατάσταση. Πήγαμε όλοι μαζί για μπάνιο - για κάποιο περίεργο λόγο το κουλούκι άκουγε πιο πολύ εμένα παρά εκείνην. Γενικά πάντως δεν άκουγε και πολύ - ό,τι δαγκωνόταν το δάγκωνε, ό,τι τρωγόταν το έτρωγε, ό,τι κυνηγιόταν το κυνηγούσε. Κάποτε νύχτωσε - γυρίζαμε στο Ηράκλειο όταν η κοπέλα με ρώτησε:\n- Καλά, είσαι σίγουρος ότι δεν αγαπάς τα σκυλιά;\n- Γιατί αυτό σε λατρεύει, μου φαίνεται.\n- Η αλήθεια είναι ότι κάθε απόγευμα που πήγαινα, το κουλούκι κατουριόταν απ' τη χαρά του.\n- Με όλους κατουριέται, μωρό είναι, μην το παίρνεις προσωπικά. Πάντως σε κατασυμπάθησε. Εσύ δεν το κατασυμπάθησες;\nΈκανα μια κίνηση "έτσι κι έτσι" με το χέρι. Ήξερα όμως ότι έλεγα ψέματα κατά βάθος.\n- Το κουλούκι μου, συνέχισε η κοπέλα εμφατικά, είναι το πιο όμορφο κουλούκι του κόσμου.\nΣκέφτηκα ότι κι αυτό ψέμα ήταν, αλλά της κουκουβάγιας το μικρό είν' το πιο όμορφο στο δάσος. Χαμογέλασα. Είχε νυχτώσει για τα καλά πια - η πόλη άναβε τα φώτα της ένα ένα στο βάθος.\nΣτο πίσω κάθισμα, το πιο όμορφο κουλούκι του κόσμου χασμουριόταν μέσα στο καλαθάκι του.\nΤο πιο όμορφο κουλούκι του κόσμου ενώ κατατροπώνει ένα παπούτσι νούμερο τριανταεφτά παρά θιν' αλός.\n*Λάιλα ή Λεϊλά στα αραβικά σημαίνει Νύχτα, αλλά μάλλον το κουλούκι ονομάστηκε έτσι από το ομώνυμο τραγούδι (Layla) του Έρικ Κλάπτον.\nΑναρτηθηκε απο Β. στις 6:39 μ.μ.\nΒ. μου, γιατί δεν μού είπες νωρίτερα για το κουλούκι σου; Πολύ όμορφο. Στο αναμεταξύ αυτόν τον καιρό ελέγχω το που βρίσκονται οι γάτες μου. Αν έρθεις με δανεικό το κουλούκι στην Αθήνα, φέρ' το να παίξουνε!\n9/6/08, 8:08 μ.μ.\nΚαι εν προκειμένω, έβαλες τα χεράκια σου κι έβγαλες τα ματάκια σου!\nΗ ρετσινιά του φιλόζωου δεν σου ξεκολλά πλέον!\nA propos de φιλοζωοφιλία, εγώ θα προτιμούσα το "φιλόζωος" από το "ζωόφιλος". Το πρώτο συνάδει με όλα τα "φιλίας" προσδιοριστικά, όπως λέμε φιλοτελιστής, φιλότεχνος, φιλόπατρις κτο. το δεύτερο αντιθέτως έχει κάτι σκοτεινούς συνειρμούς με την "άλλη" ζωοφιλία... Κοντολογίς, ο φιλόζωος βγάζει το κουλούκι του βόλτα στο Κούλε, ζωόφιλος ενδέχεται να το βγάλει για ποτό και μετά να το πάει σε ξενοδοχείο ημιδιαμονής για τα περαιτέρω.\n9/6/08, 9:51 μ.μ.\nΑ, ναι, ξέχασα να αναφέρω ότι αν και το κουλούκι τσαμπουκαλεύεται άνετα με σκύλους, τρέμει τις γάτες. Δικαίως, νομίζω - καλά να τα βάζεις με τους πιο δυνατούς, αλλά όχι και με τους πιο έξυπνους.\nΓια ποτό; Μου θυμίσατε κάτι ιστορίες με σκύλους που τα κουτσοπίνανε κατά καιρούς, τις οποίες ίσως αναφέρω εν καιρώ.\nΠάντως δεν είμαι αληθινός φιλόζωος - τα πλήθη των αδεσπότων μάλλον είναι παραπροϊόν της ευκαιριακής φιλοζωίας του Σαββατοκύριακου σαν αυτήν που περιέγραψα.\n10/6/08, 3:24 μ.μ.\nΚαλώς ήρθατε ως νεοφώτιστος στον υπέροχο - αλλά και αγωνιώδη - κόσμο των φιλόζωων! Πολλοί σαν και εσάς ήρθαν στο σωστό δρόμο εξ αποκαλύψεως χάρη κάποιου χαρισματικού ζωακίου. Και στην δική σας περίπτωση το ζωάκι είναι δισχαριτωμένο (όπως τα περισσότερα κουλούκια).\nΜάλιστα, θα πρέπει να σας πω ότι αρχικά σας κακοχαρακτήρισα που δεν μετακομίσατε στο σπίτι τού έρημου κουλουκίου ώστε να έχει όσο το δυνατό περισσότερη παρέα. Αλλά αγάλι αγάλι... Υποθέτω ότι δεν μπορούσατε να το φιλοξενίσετε στο δικό σας σπίτι εξ αιτίας των γειτόνων.\nΕπίσης παρ' ότι παρεπιδήμησα σχεδόν τρία χρόνια στο Ηράκλειο και μπόλικες φορές βάδισα πάνω κάτω τον λιμενοβραχίονα, ποτέ μου δεν έμαθα ότι μετράει 2250m. Είστε μοναδικός στο να προσφέρετε στους αναγνώστες σας χαριτωμένες, άχρηστες πληροφορίες. Παρατήρησα όμως ότι αν πολλαπλασιάσετε τα κιλά σας επί την ηλικία σας και μετά διαιρέσετε με το μήκος του πηγαινέλα στο λιμενοβραχίονα καταλήγετε στον εξαιρετικής αισθητικής αξίας περιοδικό αριθμό 0.88888888... Προφανώς αυτό δεν είναι τυχαίο. Το Σύμπαν συνωμότησε να συνδεθείτε με την όμορφη Λάιλα , ενδεχομένως και με την αφεντικίνα της (αν και αυτό είναι irrelevant)! Μην γυρίζετε λοιπόν την πλάτη στο Σύμπαν -άλλωστε αυτό δεν γίνεται!!!\nΑπό τα λεγόμενά σας φαίνεται ότι δεν ασχοληθήκατε με την παιδεία (εκπαίδευση) του κουλουκίου. Κι όμως τώρα είναι η κατάλληλη ηλικία (για εκείνο εννοώ!) για να πάρει γερές βάσεις καριέρας: να φέρνει ξύλα ή την μπάλα του, να κάθεται όταν του λένε, προαιρετικά να δίνει το χέρι του (μπροστινό πόδι) κ.λπ.. Άντε, συνεχίστε λοιπόν τις επισκέψεις!\n12/6/08, 12:54 π.μ.\nΜάλλον με παρεξηγήσατε κύριε - σιγά μην πήγαινα να ζήσω στο σπίτι του κουλουκίου. Ποιος είναι ο αρχηγός της αγέλης δηλαδή; ε; ποιος;\nΔεν ξέρω πότε παρεπιδημήσατε στο Ηράκλειο, πάντως σήμερα ο λιμενοβραχίονας γράφει τη διανυόμενη απόσταση με κίτρινα γράμματα κάθε εκατό μέτρα περίπου (εξ' ου και η ακρίβεια της μέτρησης).\nΟ υπολογισμός σας είναι λάθος - το πρόβλημα εντοπίζεται στα κιλά μου, τα οποία προσδιόρισα μόνο ως τάξη μεγέθους και ουχί επακριβώς. Αν ξαναπροσπαθήσετε με τα σωστά δεδομένα δε θα βρείτε περιοδικότητες...\nΌσο για την εκπαίδευση, δεν σας καταλαβαίνω. Αν πετάξω κάτι, προφανώς δεν το θέλω, οπότε γιατί να επιβραβεύσω το σκύλο αν μου το φέρει πίσω; Προτιμώ τα μαθήματα που κατά καιρούς δίνει ο Οβελίξ στον Ιντεφίξ, ώστε να βρίσκει μενίρ π.χ. ή ίσως βάρδους (βλ. "Ο Αστερίξ και ο Νορμανδοί" και πολλά άλλα τεύχη). Όχι ότι μαθαίνει τίποτα, αλλά έχουν πιο πολλή πλάκα...\n16/6/08, 11:39 μ.μ.\nΠείτε μου ακριβή αριθμό τονάζ και θα σας φιάξω μία αριθμολογική συσχέτιση μούρλια!\nΣτο Ηράκλειο βρισκόμουν στα τέλη της δεκαετίας του '90. Από ότι μου έχουν πει, διάφορα άλλαξαν προς το καλύετερο έκτοτε.\nΜα και σε ένα Αστερίξ, ο Οβελίξ "πετάει" ένα μενίρ στον Ιντεφίξ με σκοπό να το κουλούκι να το φέρει πίσω. Εξ ου η ιστορική φράση που ειπώθηκε λίγα καρεδάκια παρακάτω: "Μία είναι ο σκύλος πολύ μικρός, μία το μενίρ πολύ μεγάλο..."\n17/6/08, 12:46 π.μ.\n" ... Καπάκι ήρθε και έκατσε η βιολογική μου εκπαίδευση, που έβαλε στο κεφάλι μου σε ίση μοίρα στο ζωικό βασίλειο ένα σωρό πράγματα που κανείς δε θέλει για κατοικίδια (φίδια, κατσαρίδες, σκουλήκια διάφορα, μύγες, σαλιγκάρια κλπ.)."\nΕ, αυτό εγώ δεν το καταλαβαίνω. Η αλήθεια είναι ότι έχω γνωρίσει αρκετούς βιολόγους, οι οποίοι όντως δεν δείχνουν αγάπη προς οτιδήποτε ζωντανό. Γιατί άραγε διάλεξαν (διαλέξατε) βιοσπουδές; Από ψυχρή περιέργεια; Εκείνη η σχολή έκατσε; Είναι απλά επαγγελματική ασχολία;\nΠροσωπικά, παρ' ότι η βιολογική μου κατάρτιση ίσα που θα μού επέτρεπε να σας γυρνάω τις σελίδες του βιβλίου του Ντομπζάνσκυ καθώς θα διαβάζατε, μπορώ να βεβαιώσω ότι στο σπίτι μου έχω κατά καιρούς φιλοξενήσει όλα τα ζωάκια που αναφέρατε (εκτός από ινδικά χειρίδια - δεν έτυχε), πολλά ακόμα είδη αρθρόποδων, κάποια αμφίβια και κάποιους ανώτερους μύκητες kαι φυσικά διάφορα φυτά. Κάποιες φορές ΟΛΑ αυτά μαζί. Ήμασταν ένας χαρούμενος βιότοπος!\nΜάλιστα στην νεανική μου τρέλλα είχα φιλοξενήσει για λίγες ημέρες ένα άκακο, δύστυχο φίδι, το οποίο τσακώσαμε με μία καλή φίλη. (Η φίλη ξέρω ότι έχει γράψει στο blog σας αλλά δεν μαρτυρώ περισσότερα.) (Για τους ανησυχούντες λέω ότι μετά από μένα, το φιλοξένησε η φίλη για λίγες ημέρες και μετά το αμόλησε πίσω στο φυσικό του περιβάλλον σε άριστη κατάσταση.)\nΣτο πανεπιστήμιο δεν σας μαθαίνουν να αγαπάτε τα ζωάκια και να θέλετε να συζείτε μαζί τους;\n17/6/08, 1:12 π.μ.\nΑγαπητέ κ. Idom,\nνομίζω προκύπτει εμφανώς από τη διατύπωση της φράσης μου ότι βάζω σε ίση μοίρα τα κατοικίδια με τα "άγρια" ζώα, και στη λέξη ζώα περιλαμβάνω και τα ερπετά και τα έντομα και τα μάλακια. Ίση μοίρα δε σημαίνει κατ' ανάγκην κακή ή βάσκανος μοίρα - για όλους υπάρχει ήλιος. Η αγάπη προς το φυσικό κόσμο δεν είναι ίδιο πράγμα με το να βγάζεις βόλτα το σκύλο σου - νομίζω πως μπορώ να είμαι σε καλή σχέση με τη φύση χωρίς απαραίτητα να διαθέτω σκύλο ή ινδικό χοιρίδιο. Μια χαρά αγαπάω τα ζωάκια κι έτσι (ακόμα και τις κατσαρίδες, υπό την προϋπόθεση ότι δεν κοιμόμαστε στο ίδιο κρεβάτι και δεν φοράμε τα ίδια παπούτσια).\nΤι βιοσπουδές τις διαλέξαμε επειδή μας άρεσαν - η περιέργεια δεν είναι κατ' ανάγκην "ψυχρή", όπως γράφετε, μπορεί να είναι πολύ δημιουργικό κίνητρο. Όσο για το τι μας μάθανε στο πανεπιστήμιο, αφήστε το καλύτερα, τρία ιστολόγια θα γεμίσουμε.\nΑφήστε τις αριθμολογίες κατά μέρος και σκεφτείτε πόσο καλύτερα θα ήταν να μην είχατε τσακώσει το φιδάκι ευθύς εξαρχής παρά να χαίρεστε που το αφήσατε σε άριστη κατάσταση (τι θα είχε να διηγηθεί στα παιδάκια του το κακόμοιρο...).\nΑ, ναι, και μόλις θυμήθηκα αποσπασματικά κάτι που διηγιόταν η συχωρεμένη η γιαγιά μου όταν είμασταν πιτσιρίκια (δεν θυμάμαι επακριβώς τα συμφραζόμενα):\nΚουβεντιάζουν τα ποντίκια πεταξύ τους:\n- Μέλι και καρύδι.\n- Και πού θα κοιμηθούμε;\n- Στου παπά το κρεβατάκι.\n- Κι ο παπάς;\n- Στο τζάκι.\n17/6/08, 12:30 μ.μ.\n"... νομίζω πως μπορώ να είμαι σε καλή σχέση με τη φύση χωρίς απαραίτητα να διαθέτω σκύλο ή ινδικό χοιρίδιο."\nΣτο θέμα όμως των διακρίσεων δεν μας τα λέτε καλά. Γράφετε ότι δεν ανέχεστε κατσαρίδα στα παπούτσια σας, αλλά με βάση την 2η φωτό δεν σας ενοχλεί όταν τα κουλούκια τρώνε τα παπούτσια σας!\nΓια το φιδάκι έχετε δίκιο και ντραπήκαμε πολύ με την φίλη μου αργότερα. Άλλωστε και εγώ το χαρακτήρισα "δύστυχο" που βρέθηκε στο δρόμο μας.\nΗ γιαγιά σας ήταν μαχητική άθεος; Αλλιώς, δεν κατάλαβα τι θέλατε να πείτε με την στιχομυθία των ποντικακίων.\nΥ/γ.: τι κάνει το κουλούκι; Σας αποθύμησε;\n17/6/08, 10:09 μ.μ.\nΔεν εννούσα ότι πάντα η περιέργεια είναι ψυχρή. Ουδόλως. Φυσικά και είναι σπουδαία κινητήρια δύναμη. Ερωτούσα αν στην προκειμένη περίπτωση επρόκειτο για περιέργεια που είναι ψυχρή.\nΜακάρι τις σπουδές τους να τις διαλέγουν όλοι επειδή τους αρέσουν!...\n17/6/08, 10:31 μ.μ.\nΌλο "Αφήστε" και "αφήστε" μου γράφετε! Πολύ με αποπαίρνετε. Τς, τς, τς... Έτσι κάνατε και στο κουλούκι;\n17/6/08, 10:34 μ.μ.\nΠρος αγαπητούς κο Ροβιθέ και κα Α. Μελάνη, θεματοφύλακες ορθογραφίας και γραμματικής αντίστοιχα!\nΟρμώμενος από την παρατήρηση της κας Α. Μελάνης για την φιλοζωία ή ζωοφιλία έκανα μία σύντομη έρευνα.\nΓενικά στις σύνθετες λέξεις το δεύτερο συνθετικό δηλώνει κυρίως αντικείμενο ενώ το πρώτο συνθετικό προσδιορίζει ένα χαρακτηριστικό του. Π.χ.: τραπεζομάντηλο = "τραπεζικό" μαντήλι.\nΈτσι, το σωστό είναι "κεφαλόπονος" και όχι "πονοκέφαλος". (Αυτό το λέω πάντα στους φίλους μου όταν μού λένε ότι έχουν πονοκέφαλο και να δειτε πώς χαίρονται...)\nΣε ότι αφορά όμως τις λέξεις που έχουν ως συνθετικό το "φίλος", το πράγμα αλλάζει. Λέμε φιλοτελισμός και ποτέ τελισμοφιλία (ή τελοφιλία ή τεληφιλία ή αλλιώς). Λέμε όμως και θεατρόφιλος ενώ ποτέ φιλοθέατρος. Τι συμβαίνει λοιπόν;;; Έψαξα στον "Μπαμπινιώτη" (1η έκδοση) αλλά δεν βρήκα κάτι σχετικό. Έψαξα και την Γραμματική του Ιδρ. Τριανταφυλλίδη αλλά και εκεί τίποτα.\nΠροτείνω λοιπόν να ιδρυθεί μία τριμελής επιτροπή από 21 περίπου άτομα με πρόεδρο την κα Α. Μελάνη και γραμματέα τον κο Ροβιθέ. Εγώ επειδή είμαι ανορθρόγραφος θα περιοριστώ σε αντεπιστέλλων μέλος. Η επιτροπή θα υπάγεται στα Υπουργεία Παιδείας και Πολιτισμού και ως έργο θα έχει την διερεύνηση τού ορθού σχηματισμού και την αναθεώρηση των σύνθετων λέξεων. Η ελάχιστη αποζημίωση για τα αντεπιστέλλοντα μέλη μπορεί να ορισθεί σε 3000 Euros μηνιαία. Τα τακτικά μέλη φυσικά θα αποζημιώνονται περισσότερο.\n17/6/08, 11:26 μ.μ.\nΑγαπητέ μου Ίδομ,\nΗ πρότασή σας με συγκινεί βαθύτατα!\nΠροτείνω να κάνουμε μια επιτροπή για να τη μελετήσουμε καλύτερα.\nΗ επιτροπή μπορεί να συνεδριάσει σε τοπικό ουζερί, κατά τις βραδυνές ώρες.\n18/6/08, 9:05 π.μ.\nΔεν τρώει τα δικά μου παπούτσια στη φωτό - φοράω μεγαλύτερο νούμερο από το εικονιζόμενο.\nΗ γιαγιά μου φυσικά και ήταν πιστή χριστιανή ορθόδοξος. Και ο παπάς είναι εξαιρετικά φιλόξενος, δε βρίσκετε; Μάλλον δεν είστε και πολύ εξοικειωμένος με τα ήθη της καθ' ημάς Ανατολής, ε;\nΤο κουλούκι για λίγο με πεθύμησε αλλά τώρα άλλες αγκαλιές επιθυμεί πλέον. Γυναίκες... Βέβαια, όπως ορθά παρατηρήσατε, όλο "άστο αυτό κάτω" ήμουνα, ειδικά όταν μασούλαγε περιτυλίγματα από σουβλάκια και σάντουιτς που έβρισκε κατάχαμα...\nΤη σύλληψή σας με την επιτροπή δεν την κατάλαβα καλά, αλλά αν έχτε τρία χιλαρικόπουλα για χάλασμα, δέχομαι να γίνω αντεπιστέλλον μέλος με τηλεδιάσκεψη και θα τα βρούμε μετά στη μοιρασιά...\n18/6/08, 3:32 μ.μ.\nΝομίζω ότιη μνήμη ελέφαντα που αποδεδειγμένα διαθέτεις, έχει αρχίσει να σε προδίδει.\nΠραγματικά κατά καιρούς υπήρχαν όλα αυτά τα ζώα στο σπίτι καθώς επίσης και καναρίνια, παπαγαλάκια, και χελώνες. Ακόμη διαθέτουμε και σαμιαμίδια, ενώ ευκαιρίας δοθήσεις τα παιδιά μου πιάνουν και πεταλούδες, ακρίδες, τζιτζίκια, σαύρες και κορκόφιλες.\nΠαρόλα αυτά δεν συνυπήρξαν ποτέ στο σπίτι, την εικόνα του οποίου αντιμετωπίζεις συγκαταβατικά,\nα) τα τρία παιδιά μου με το κουνέλι\nβ) Το κουνέλι με τις κότες\nγ) Τα χελωνάκια με τη γάτα κλπ.\nΑν και δεν συγκαταλέγεις τον ευατό σου στους φιλόζωους είναι νομίζω προφανές ότι τα κυταρα σου έχουν διαποτιστεί από την Καρίωτικη αντίληψη για τα ζωντανά και τα "ψόφκια" και μια επίσκεψη σε ψυχαναλυτή έχει να σου αποκαλύψει πολλά στ ζήτημα αυτό.\nΠαρόλα αυτά η οικιοθελής "συμβίωση" με το κουλούκι, και τα σχετικά δεινά που υπέφερες εξ' αιτίας του ό, αποδεικνύει για μία ακόμη φορά ότι " Υπάρχει θεός", "Όλα εδώ πληρώνονται" κλπ.\nΤέλος να συμπληρώσω ότι αν είχες απο μικρός μια καθημερινή επαφή με ζώα δεν θα σε ταλαιπωρούσαν τώρα το άσθμα και οι πάσης φύσεως αλλεργίες\nΥ.Γ. Επειδή θα λείψουμε μερικές μέρες από το σπίτι μήπως θα μπορούσες να αναλάβεις τα ζώα μας, δηλ. μία γάτα, ένα γατάκι, ένα σκυλο και ένα σκυλάκι; Θα σου ήμουν ευγνώμων.\n29/6/08, 9:25 π.μ.\nΚαλωσορίζω τον αγαπητό φίλο (αφού δε γράφει όνομα στο σχόλιο, να τον ονομάσουμε Χ. όπως στα μαθηματικά).\nη αλήθεια είναι ότι η μνήμη μου χρειάζεται ένα defrag καθώς έχει αρχίσει πλέον να συμπυκνώνει πράγματα. Έτσι, η αλήθεια είναι ότι συμπύκνωσε παιδιά, σκυλιά, γατιά και κουνέλια σε μία ανάμνηση όπου δέκα χρόνια έγιναν δυό κουβέντες. Αλλά αφού όπως λέει και ένας ψαλμός "χίλια έτη παρά τω Κυρίω ως η ημέρα η εχθές", δεν είναι και τόσο παράδοξο. Όσο για τα παπαγαλάκια και τα καναρίνια, τι να κάνουμε, πουλιά είναι, πέταξαν. Ας πάνε στο καλό.\nΕνδιαφέρουσες οι απόψεις σας για το άσθμα και τις αλλεργίες. Μου τις έχει αναφέρει στο παρελθόν (αυτούσιες) και ένας παιδίατρος, πατέρας ενός καλού φίλου. Λυπούμαι αν σας απογοητεύω πάντως, αλλά μάλλον δεν ισχύουν - η λειτουργία του ανοσοποιητικού δεν έχει εξακριβωθεί στο βαθμό που να επιτρέπει τέτοιες γενικεύσεις. Αφήστε που στο σπίτι είχαμε και γάτες και πτηνά διάφορα (μα δεν το διαβάζετε συστηματικά το ιστολόγιο, ε;).\nΌσο για τα ζωάκια σας, μην ανησυχείτε καθόλου. Δεν έχετε παρά να μου τα φέρετε εδώ στο Ηράκλειο, όπου και θα τύχουν την ιδανικής φροντίδας. Με το αζημίωτο, βέβαια. Τιμαί λογικαί.\nΤα παιδιά πάλι, καλύτερα να τα κρατήσετε προς το παρόν.\n29/6/08, 3:25 μ.μ.


Ημέρα κατά του καπνίσματος. Ξεκίνα το άτμισμα τώρα, με τον πιο εύκολο τρόπο. | alter ego\nΗμέρα κατά του καπνίσματος. Ξεκίνα το άτμισμα τώρα, με τον πιο εύκολο τρόπο.\nΞεκίνα το άτμισμα τώρα, με τον πιο εύκολο τρόπο\nTo μόνο που χρειάζεται να κάνεις είναι να πατήσεις ένα κουμπί. Η συσκευή έχει ύψος μόλις 7 εκ., και περιέχει μία προγεμισμένη κάψουλα με υγρό αναπλήρωσης. Με ένα κλικ ξεκινάς ένα απολαυστικό άτμισμα.\nΟι προγεμισμένες κάψουλες έρχονται σε 5 υπέροχες γεύσεις: Tobacco, Honey Roasted Tobacco, Tribeca, Strawberry Whip & Crema.\nTι προκαλεί το κάπνισμα στον οργανισμό και το σώμα μας\nΠαρόλο που οι καπνιστές γνωρίζουν ότι το κάπνισμα, βλάπτει σοβαρά την υγεία τους, τείνουν να αγνοούν κάθε προειδοποίηση ή σύμπτωμα, μέχρι ‘κάτι’ να χτυπήσει ένα καμπανάκι ορατού κινδύνου και να τους πει να το κόψουν. Πριν λοιπόν εξετάσουμε τα οφέλη διακοπής του καπνίσματος, ας δούμε κάποια ‘σκληρά στατιστικά και ερευνητικά στοιχεία, που τοποθετούν το πρόβλημα στη σωστή του προοπτική:\nTα τσιγάρα περιέχουν πάνω 4000 τοξικές χημικές ουσίες, εκ των οποίων οι 50 προκαλούν καρκίνο\nΤο κάπνισμα σήμερα σκοτώνει περίπου του μισούς καπνιστές\nΠαγκοσμίως το κάπνισμα προκαλεί περίπου 6.000.000 θανάτους κάθε χρόνο\nΑυτό ισούται με περίπου έναν θάνατο κάθε 5 δευτερόλεπτα\nΑπό το σύνολο των θανάτων, το 10% (600.000), αφορά σε μη καπνιστές, που είχαν εκτεθεί σε παθητικό κάπνισμα\nΤο κάπνισμα ευθύνεται για έναν στους πέντε θανάτους στις ΗΠΑ. Στην Αγγλία αποτελεί την πρωταρχική αιτία θανάτων, που θα μπορούσαν να είχαν αποφευχθεί\nΚάθε τσιγάρο, στερεί από τον καπνιστή 11 λεπτά ζωής. Αυτό μεταφράζεται στη μείωση του προσδόκιμου ζωής έως και 12 χρόνια\nΠερίπου το 25% των θανάτων από καρδιοπάθεια, το 84% των θανάτων από καρκίνο του πνεύμονα, το 83% των θανάτων από ΧΑΠ (Χρόνια Αποφρακτική Πνευμονοπάθεια) οφείλονται στο κάπνισμα\nΌταν καπνίζεις, τα δηλητήρια της πίσσας των τσιγάρων, εισέρχονται στο αίμα. Το αίμα γίνεται πιο πηκτό, και αυξάνεται ο κίνδυνος θρόμβωση, αυξάνεται η αρτηριακή πίεση και ο καρδιακός ρυθμός. Στενεύει τις αρτηρίες, μειώνοντας την κυκλοφορία του πλούσιου σε οξυγόνο αίμα.\nΤο κάπνισμα βλάπτει την καρδιά, αυξάνοντας τις πιθανότητες για στεφανιαία καρδιακή νόσο, έμφραγμα, εγκεφαλικό επεισόδιο, περιφερειακή αγγειακή νόσο καθώς και εγκεφαλοαγγειακή νόσο.\nΟι καπνιστές έχουν αυξημένο κίνδυνο καρκίνου του στομάχους ή έλκους.\nΤο κάπνισμα προκαλεί αυξημένο κίνδυνο δημιουργίας καρκίνου του νεφρού, κίνδυνος ο οποίος πολλαπλασιάζεται ανάλογα με την ποσότητα τσιγάρων που καπνίζει ο καπνιστής.\nΟι πνεύμονες επηρεάζονται δραματικά από το κάπνισμα. Βήχας, συριγμοί και άσθμα είναι μόνο η αρχή. Το κάπνισμα προκαλεί θανατηφόρες ασθένειες όπως πνευμονία, εμφύσημα και καρκίνο.\nΤο κάπνισμα είναι καταστροφικό για τα οστά, καθώς τα αποδυναμώνει και τα κάνει πιο εύθραυστα (ιδίως για τις γυναίκες ο κίνδυνος είναι πιο αυξημένος).\nΟι καπνιστές έχουν 50% περισσότερες πιθανότητες πρόκλησης εγκεφαλικού επεισοδίου από τους μη καπνιστές, και διπλάσιες πιθανότητες θανάτου από εγκεφαλικό επεισόδιο.\nΗ άσχημη αναπνοή, το κιτρίνισμα των δοντιών και η απώλεια γεύσης είναι οι απλουστερες των συνεπειών. Οι σοβαρότερες είναι ο αυξημένος κίνδυνος εμφάνισης καρκίνου των χειλιών, της γλώσσας, του λαιμού, και του λάρυγγα.\nTo κάπνισμα προκαλεί σεξουαλική ανικανότητα στους άντρες, βλάβη στο γενετικό υλικό των σπερματοζωαρίων καθώς και καρκίνο των όρχεων. Για τις γυναίκες αποτελεί μία σημαντική αιτία υπογονιμότητας.\nΤο δέρμα των καπνιστών ‘γερνάει’ πρόωρα (10-20 χρόνια γρηγορότερα), λόγω της μειωμένης ποσότητας οξυγόνου που κυκλοφορεί στο δέρμα. Οι δε τοξίνες του τσιγάρου επίσης προκαλούν κυτταρίτιδα.\nΑνακάλυψε πόσο γρήγορα διαπιστώνεις τα οφέλη της διακοπής του καπνίσματος\nOι καρδιακοί σφυγμοί γίνονται φυσιολογικοί\nΤα επίπεδα της νικοτίνης και του μονοξειδίου του άνθρακα στο αίμα μειώνονται στο μισό. Το επίπεδο του οξυγόνου επιστρέφει στο φυσιολογικό.\nTo μονοξείδιο του άνθρακα εξαφανίζεται από το σώμα. Οι πνεύμονες αρχίζουν να καθαρίζουν από βλέννες και άλλα υπολείμματα. Η αίσθηση της γεύσης και της όσφρησης βελτιώνονται.\nΗ αναπνοή γίνεται ευκολότερη. Οι βρογχικοί σωλήνες αρχίζουν να ηρεμούν και τα επίπεδα ενέργειας ανεβαίνουν.\nΜετά από 2-12 εβδομάδες\nΜετά από 3-9 μήνες\nΒήχας, συριγμός και αναπνευστικά προβλήματα βελτιώνονται αισθητά, καθώς η λειτουργία των πνευμόνων βελτιώνεται έως και 10%.\nΟ κίνδυνος καρδιοπάθειας μειώνεται στο μισό σε σχέση με έναν καπνιστή.\nΟ κίνδυνος εμφάνισης καρκίνου του πνεύμονα μειώνεται στο μισό σε σχέση με έναν καπνιστή.\nO κίνδυνος εμφράγματος, είναι πλέον ο ίδιος με κάποιον που δεν έχει καπνίσει ποτέ.\nΠώς μπορείς να βοηθήσεις ένα αγαπημένο σου πρόσωπο να κόψει το κάπνισμα\nΕίναι αναμφισβήτητο ότι η διακοπή του καπνίσματος είναι δύσκολη. Ο καπνιστής πρέπει να πάρει την απόφαση συνειδητά και μόνος του.\nΤι μπορείς να κάνεις εσύ; Το σημαντικότερο είναι να τον ενθαρρύνεις και να τον στηρίξεις σε κάθε βήμα. Χωρίς κριτική και ένταση, αλλά με ενδιαφέρον και λογικά επιχειρήματα. Άλλωστε το μόνο που θέλεις είναι να ζήσει περισσότερο και καλύτερα. Θα βοηθήσουν σίγουρα τα παρακάτω, για να δώσεις ισχυρά κίνητρα:\nΑνέφερε τις σημαντικότερες επιπτώσεις στην υγεία του (τα στατιστικά και ευρήματα που αναφέρονται στη σελίδα μας, είναι καταλυτικά)\nΤόνισε τις επιπτώσεις του παθητικού καπνίσματος στους φίλους και την οικογένειά του\nΔώσε παραδείγματα από κοινούς γνωστούς που τα έχουν καταφέρει


ΤΟΞΟΤΗΣ ΗΜΕΡΗΣΙΟ ΩΡΟΣΚΟΠΙΟ 1-7-2015\nΑρχική σελίδα Ωροσκόπιο Ημερήσιο Ωροσκόπιο Τοξότης Ημερήσιο Ωροσκόπιο 1-7-2015\nΤοξότης Ημερήσιο Ωροσκόπιο 1-7-2015\n<p>Η δημόσια εικόνα σας θα είναι πολύ σημαντική σήμερα ώστε να μπορέσετε να αντιμετωπίσετε διάφορες περίπλοκες καταστάσεις ανάμεσα σε συνεργάτες σας ή σε πρακτικά ζητήματα και επαγγελματικές εκκρεμότητες. Θα έχετε την δυνατότητα να αντεπεξέλθετε σε όλα αυτά με την υποστήριξη τρίτων, ωστόσο θα πρέπει να μην προβείτε σε παράτολμες κινήσεις και να εξετάζετε όλα τα ενδεχόμενα πριν πάρετε οριστικές αποφάσεις. Αισθηματικά θα πρέπει να προσέξετε την κτητικότητα από πλευρά του συντρόφου σας. Οι αδέσμευτοι θα εκπέμπετε γοητεία και θα έχετε διάφορες προτάσεις για συναντήσεις.\nΑντιμετωπίστε με σοβαρότητα την πραγματικότητα και αποφύγετε τους εγωισμούς και τις διενέξεις με τους συνεργάτες σας. Για κάποιες...\nΤοξότης Ημερήσιο Ωροσκόπιο 2-4-2015\nΑσχοληθείτε με τα πρακτικά ζητήματα και τις εκκρεμότητές σας και αφήστε τα σχέδιά σας για μια άλλη στιγμή, θα είναι μια κάπως δύσκολη...


amethystos: H Oικουμενιστική κοινή συμπροσευχή στον Πανάγιο Τάφο και τα σημεία της Θείας Οργής\nH Oικουμενιστική κοινή συμπροσευχή στον Πανάγιο Τάφο και τα σημεία της Θείας Οργής\nAυτη δεν ειναι θεια οργη . Η θεια οργη υπαρχει και ας λενε οι νεοορθοδοξοι . Και εκδηλωνεται με το περιφημο μωραινει Κυριος ον βουλεται απωλεσει . Κοινως αφου δηλωνουν επισημα τα μαρουλια - εκκλησιαστικοι και πολιτικοι αρχοντες - οτι παν να δειρουν τον μαναβη , δηλαδη οτι δεν εχουν αναγκη τον Θεο του λαου συμφωνουντος ο Θεος τους αφηνει αφωτιστους . Στον αιωνα μας 2 φορες εκδηλωθηκε φοβερη και τρομερη η Θεια οργη σε ορθοδοξα κλιματα . Μια στη Ρωσσια του 1917 που τους αφησε στο ελεος των μπολσεβικων μια που στηριξαν τις ελπιδες τους στους Ρομανωφ και αυτοι στον Ρασπουτιν και η δευτερη δυστυχως το 1922 - 2 μολις χρονια μετα την εγκυκλιο του οικουμενιστικου απο τοτε Φαναριου, που στηριζε ολες τις ελπιδες στην τριανδρια Κλεμανσω, Λουντ Τζωρτζ και Γουιλσον - και μετα γιναν ολα τα λαθη μαζι . Οι τρεις χωρες υποστηριξαν Κεμαλ και το Φαναρι απο τοτε εμεινε κατ ουσιαν χωρις ποιμνιο . Οι 7 εκκλησιες της Αποκαλυψης μειναν δυστυχως αναμνηση .Θα ξαναπεσει η θεια οργη σε σλαυικη και ελληνικη ορθοδοξια , αλλα οχι με πυρ εξ ουρανου . Με τροπο στυλ 1917 και 1922 . Για να μαθουν τα μαρουλια οτι δεν μπορουν να δειρουν τον μαναβη . ΑΜ\n1/6/14 2:25 μ.μ.\nΚΑΛΟ ΕΙΝΑΙ ΝΑ ΜΠΟΡΟΥΜΕ ΝΑ ΞΕΧΩΡΙΣΟΥΜΕ ΤΟ ΑΝΘΡΩΠΙΝΟ ΛΑΘΟΣ ΑΠΟ ΤΗΝ ΘΕΙΑ ΟΡΓΗ. Η ιστορία είναι γεμάτη ανθρώπινα λάθη. Αυτά μάλιστα είναι ο κινητήριος μοχλός της.Καλό είναι νά χρησιμοποιούμε τήν οικογενειακή μας πείρα γιά νά κρίνουμε τά πράγματα, διότι μπορούμε νά δούμε εκεί ευκολότερα τά λάθη μας τά οποία όμως δέν επισύρουν ποτέ τήν θεία οργή. ΟΤΑΝ ΞΕΧΝΟΥΜΕ ΟΤΙ ΥΠΑΡΧΕΙ Ο ΘΕΟΣ ΚΑΙ ΟΤΙ ΑΥΤΟΣ ΕΙΝΑΙ Ο ΘΕΟΣ ΤΗΣ ΔΙΚΑΙΟΣΥΝΗΣ ΚΑΙ ΟΤΙ ΤΗΝ ΑΠΟΔΟΣΗ ΤΗΣ ΔΙΚΑΙΟΣΥΝΗΣ ΤΟΥ ΑΝΑΜΕΝΟΥΜΕ ΟΛΟΙ ΜΑΣ ΜΕΤΑ ΦΟΒΟΥ,ΤΟΤΕ Ο ΘΕΟΣ ΟΡΓΙΖΕΤΑΙ.ΟΧΙ ΜΕ ΤΑ ΛΑΘΗ ΚΑΙ ΤΙΣ ΑΜΑΡΤΙΕΣ ΜΑΣ.\n1/6/14 4:14 μ.μ.


Γλυφάδα (Κέντρο- Golf), διαμέρισμα 160 τμ, 2ος όροφος, μεγάλο σαλόνι, τζάκι, τραπεζαρία, κουζίνα, 3 υπνοδωμάτια...\nΚΕΡΚΥΡΑ, Ξενοδοχείο 1400 τ.μ. σε οικόπεδο 6900 τμ, εξωτερικός χώρος με πισίνα (19μ Χ 9 μ), μπαρ πισίνας, εσωτερικό μπαρ, εστιατόριο, κουζίνα, ρεσεψιόν, μεγάλες βεράντες, 42 δωμάτια, 95 κρεβάτια, όλα τα δωμάτια διαθέτουν μπαλκόνι, μπάνιο, τηλεόραση και κλιματισμό. Το ξενοδοχείο είναι σε λειτουργία και βρίσκεται 5 χλμ από το κέντρο της Πόλης.\nΚωδ. Ακινήτου: 1441\nΑρ. Δωμ: 42\nΕμβαδόν: 1,400 sq.m\nσε έκταση 6,900 sq.m\nΑξία: € 2,800,000


Οι Ίωνες φυσικοί φιλόσοφοι υπήρξαν οι πρώτοι που έδωσαν μία ενεργειακή και ταυτόχρονα ανακυκλώσιμη θεωρία για την γέννηση και την δημιουργία της ζωής. «Απ’ τους πρώτους που φιλοσόφησαν οι περισσότεροι θεώρησαν ως μοναδικές αρχές όλων των πραγμάτων αυτές που έχουν υλική μορφή. Διότι αυτό απ’ το οποίο αποτελούνται όλα, το πρώτο απ’ το οποίο όλα γίνονται και το τελευταίο στο οποίο διαλύονται και του οποίου η ουσία παραμένει πάντα σταθερή αλλάζοντας μόνο ιδιότητες, αυτό θεωρούν πως είναι το βασικό στοιχείο για την αρχή των όντων. Για τον λόγο αυτό πιστεύουν ότι τίποτα δεν γεννιέται και τίποτα δεν χάνεται, αφού αυτή η φυσική ουσία υπάρχει πάντα». (Διογένης Λαέρτιος «Μαρτυρίες» κεφ. Θαλής παρ. 12).\nΓια την Πυθαγόρεια και την Ηρακλείτεια αντίληψη το «πυρ» είναι εκείνο το κοσμογονικό στοιχείο που «εποίησε» τον κόσμο. «Τον κόσμο τούτο τον κοινό για όλους μήτε θεός μήτε άνθρωπος τον εποίησε, μα ήταν είναι και θα είναι πυρ αείζωον που ανάβει και σβήνει με μέτρο» (Ηράκλειτος «Απόσπασμα 30»).\nΣτο έργο του περιπατητικού φιλοσόφου Θεόφραστου, μαθητή του Αριστοτέλη, διασώζεται καθαρά μία διαφορετική έννοια του πυρός, αυτή της πρωταρχικής ενέργειας που βρίσκεται διάχυτη στο σύμπαν και την ονομάζει «θερμότητα της πρώτης σφαίρας».\nΤι είναι όμως αυτό το πυρ; Πρόκειται για το στοιχείο της φωτιάς που όλοι γνωρίζουμε; Ο διαχωρισμός έρχεται απ’ τον Περιπατητικό φιλόσοφο Θεόφραστο: «Αυτό είναι που έλεγαν και οι παλαιοί, ότι το πυρ ζητεί πάντοτε τροφή και δεν ενδέχεται να διατηρείται χωρίς την καύσιμη ύλη. Γι’ αυτό φαίνεται άτοπο να το χαρακτηρίζουμε πρωταρχική ουσία και αρχή, αν δεν μπορεί να υπάρξει χωρίς ύλη. Διότι ούτε ως απλό στοιχείο, ούτε προηγούμενο του υποκειμένου και της καύσιμης ύλης μπορεί να είναι (το πυρ), εκτός αν υπάρχει τέτοια φύση στην πρώτη σφαίρα, η οποία είναι αμιγής και καθαρή θερμότητα. Έτσι δεν θα καίει καθόλου. Αυτή όμως είναι η φύση του πυρός (το να καίει), πλην εάν υπάρχουν πολλές και διαφορετικές φύσεις του πυρός. Και η μεν πρώτη φύση είναι καθαρή και αμιγής, η δε περί της γήινης σφαίρας αναμεμειγμένη (με άλλα στοιχεία) και πάντοτε σε διαδικασία γένεσης» («Περί Πυρός» παρ. 4).\nΑλλά και ο δάσκαλός του Θεοφράστου ο Αριστοτέλης κάνει την ίδιο διαχωρισμό: «Από μία άποψη υπάρχει το πυρ ως στοιχείο (που είναι ίσως αυτό καθ’ εαυτό το άπειρον ή κάτι άλλο παρόμοιο), από μία άλλη άποψη όχι, διότι πυρ και στοιχείο δεν είναι το ίδιο. Το πυρ είναι στοιχείο θεωρούμενο σαν κάτι το φυσικό, το όνομα όμως σημαίνει τι έχει συμβεί σ’ αυτό, δηλαδή γίνεται κάτι εξ’ αυτού ως πρώτου ενυπάρχοντος» («Μετά τα Φυσικά» σελ. 1052, παρ. 9).\nΔηλαδή το πρώτο «ενυπάρχον πυρ» του Αριστοτέλους και «η θερμότητα της πρώτης σφαίρας» του μαθητή του Θεοφράστου, μας δίνουν ξεκάθαρα μία άλλη διαφορετική ποιότητα του πυρός, ως ένα είδος ενέργειας, που αναγεννάται και ανακυκλώνεται συνεχώς. Είδαμε ότι και ο Ηράκλειτος αναφέρει, ότι το «πυρ» είναι η ενέργεια που «ήταν, είναι και θα είναι». Αλλά και ο Θαλής αναφέρει για μία πρωταρχική ουσία που «δεν γεννιέται… δεν χάνεται… και υπάρχει πάντα».\nΗ καθαρή αυτή φύση του πυρός είναι η άπειρη και αείζωη (αθάνατη) ενέργεια που βρίσκεται παντού μέσα στο σύμπαν. Ο Διογένης ο Απολλωνιάτης λέει για την αφθαρσία της ενέργειας: «Τίποτε δεν γίνεται εκ του μη υπάρχοντος και τίποτε υπάρχον δεν καταστρέφεται» (Διογένης Λαέρτιος ΙΧ 57, βλ. «Από το νόμο αφθαρσίας της ύλης στην γκιλοτίνα»). Παρόμοια μιλούν για την ενέργεια αυτή οι Πυθαγόρειοι, ο Εμπεδοκλής, ο Αναξαγόρας, ο Πλάτων κ.ά.\nΟ Ιπποκράτης και η Φύσα\nΑς έρθουμε όμως στον Ιπποκράτη τον σπουδαίο ιατρό της αρχαιότητας στον οποίο ορκίζονται και οι σημερινοί γιατροί, για να δούμε τι αναφέρει και εκείνος για την ενέργεια αυτή: Το «Περί Φυσών» είναι ένα έργο του που εξηγεί για την ενέργεια που διέπει όλο το σύμπαν. Γι’ αυτόν η αιτία της κάθε ασθένειας είναι καθαρά ενεργειακής υπόστασης. Αναφέρει χαρακτηριστικά: «Υπάρχει για όλες τις ασθένειες μία μόνη και η ίδια ιδέα, μία μόνη και η ίδια αιτία» (παρ.2). Αυτή η πρωταρχική αιτία είναι η ενέργεια που διακυμαίνεται και μεταλλάσσεται συνεχώς. Την ονομάζει: «Αήρ ή φύσα».\n«Είναι ανάγκη να πούμε πως οι αρρώστειες δεν είναι δυνατόν να οφείλονται κάπου αλλού παρά μόνον στην μιασμένη και νοσηρή διείσδυση της φύσας στο σώμα» («Περί Φυσών, παρ. 5). Η «φύσα» διαπερνά το εξωτερικό και εσωτερικό του σώματος κάθε όντος, το περιβάλλει και το κυβερνά. Για τον Ιπποκράτη «ο αήρ ή φύσα» έχει έναν καθολικό κοσμικό ρόλο παρουσιάζεται παντού και συντελλεί στη δημιουργία των εποχών και των κλιματολογικών συνθηκών, την κίνηση των άστρων, την ζωή και τις ασθένειες των θνητών. Βλέπουμε, ότι και η λέξη «φύσα» είναι η ίδια με την λέξη «φύση» που εννοιολογικά ταυτίζεται με την ενέργεια. Επομένως όλη η Φύση δεν είναι τίποτε άλλο παρά ένας απέραντος ωκεανός ενέργειας.\nΑργότερα οι Στωικοί έδωσαν στην «φύσα» την ονομασία «πνεύμα» ενώ οι αλχημιστές του Μεσαίωνα την ονόμασαν «ζωτική δύναμη». Η λέξη «πνεύμα» ήταν εκείνη που κυριάρχησε στην σύγχρονη εποχή. Ουσιαστικά όμως όπως είδαμε και η λέξη «πνεύμα» δεν σημαίνει τίποτε άλλο παρά την «φύσα» ή «φύση», δηλαδή την ενέργεια.\nΕπομένως μπορούμε ως εδώ να συμπεράνουμε: Ο άνθρωπος είναι μία ενεργειακή οντότητα, που κυβερνάται από ένα είδος ουσίας-ενέργειας η οποία υπάρχει παντού διάχυτη στο σύμπαν. Η ενέργεια αυτή δεν γεννιέται, δεν χάνεται και ανακυκλώνεται συνεχώς. Μεμιασμένη ενέργεια-φύσα με την ονομασία ασθένεια μπορεί να προσβάλλει έναν οργανισμό από έξω ή και να δημιουργηθεί από μέσα του.\nΑπαραίτητο όμως για να προσβληθεί ο κάθε οργανισμός είναι ο παράγοντας της ευπάθειας ή της ευαισθησίας. Γι’ αυτό βλέπουμε σε μία επιδημία κάποιοι να προσβάλλονται απ’ αυτήν και κάποιοι άλλοι όχι. Όσοι λοιπόν είναι ευαίσθητοι σ’ αυτό το επίπεδο θα νοσήσουν, όσοι δεν είναι απλά δεν θα νοσήσουν. Αυτό συμβαίνει γιατί κάποιοι άνθρωποι διατηρούν την ευαισθησία τους σε κάποιο επίπεδο (βαθύτερο ή πιο επιφανειακό). Σύμφωνα με την ολιστική φιλοσοφία όλων των εναλλακτικών θεραπευτικών συστημάτων ο ανθρώπινος οργανισμός διαχωρίζεται και αποτελείται από κάποια επίπεδα-στρώματα. Κάθε ασθένεια ανταποκρίνεται σε κάποιο απ’ αυτά τα επίπεδα, π.χ. τα δερματικά προβλήματα αντιστοιχούν στο πρώτο επίπεδο, οι γρίπες και γενικά οι λοιμώξεις του αναπνευστικού ανταποκρίνονται στο δεύτερο επίπεδο, οι ασθένειες του αίματος και του σκελετού στο τρίτο επίπεδο, τα όργανα και τα σπλάχνα στο τέταρτο επίπεδο, τα καρδιακά νοσήματα στο πέμπτο επίπεδο, τα νοσήματα του Κ.Ν.Σ. (Kεντρικού Nευρικού Συστήματος) στο έκτο επίπεδο κ.ο.κ. Σε όσο πιο μεγάλος βάθος βρίσκεται η ευαισθησία του κάθε οργανισμού τότε εμφανίζονται όλο και πιο βαριές διαταραχές σε πιο σημαντικά όργανα, περιοχές και συστήματα του οργανισμού.\nΈτσι όταν μία ασθένεια πλήττει έναν οργανισμό το ανοσοποιητικό του σύστημα δημιουργεί μία αντίδραση-αντιρρόπηση σε ένα όσο πιο εξωτερικό επίπεδο του οργανισμού γίνεται. Ο οργανισμός το κάνει αυτό, διότι αν η αντίδραση-διαταραχή εκτυλιχθεί στα πιο εσωτερικά πεδία του οργανισμού τότε θα πληγούν και τα βαθύτερα και σημαντικότερα όργανά του δηλαδή η καρδιά, ο εγκέφαλος, το νευρικό σύστημα κ.ά. Εκεί οι βλάβες θα είναι ανεπανόρθωτες. Γι’ αυτό σοφά η φύσα-ζωτική δύναμη σπρώχνει την αντίδραση-διαταραχή (που είναι και η μοναδική μέθοδος θεραπείας του) προς τα πιο εξωτερικά μέρη του οργανισμού. Αν πρέπει να θυσιαστεί στην μάχη αυτή κάποιο μέρος φροντίζει αυτό να είναι πιο εξωτερικό και όχι τόσο απαραίτητο για την ζωή π.χ. αρθρώσεις, βλεννογόνοι, δέρμα, αναπνευστικό σύστημα κ.ά.\n«Πόλεμος εστί πατήρ πάντων βασιλεύς»\nΟ άνθρωπος όπως είδαμε βρίσκεται πάντοτε σε ένα είδος αναλογίας με την φύση-σύμπαν, δηλαδή ανάμεσα στον μικρόκοσμο και στον μακρόκοσμο. Η φύσα-ενέργεια διαθέτει ένα είδος νοημοσύνης, αφού είναι εκείνη που δημιουργεί την υγεία και την διαταραχή στον οργανισμό. Η διαταραχή της φύσας έχει ως αποτέλεσμα τον πόλεμο! Άλλωστε με τον πόλεμο έρχεται η ειρήνη-ισορροπία δηλαδή η υγεία.\n«Ο πόλεμος είναι ο πατέρας των πάντων και βασιλεύς, και άλλους θεούς ανέδειξε άλλους ανθρώπους, άλλους δούλους εποίησε και άλλους ελεύθερους» (Ηράκλειτος Απόσπασμα 53). Εδώ ο Ηράκλειτος μας λέει, ότι παντού στο σύμπαν και σε όλα τα επίπεδά του υπάρχει και συντελείται ένας ατελείωτος πόλεμος. Είναι τόσο μεγάλη η σπουδαιότητα του βασιλιά-πολέμου μέσα στον κόσμο μας, που είναι αυτός που αναδεικνύει θεούς και ανθρώπους, δούλους και ελεύθερους, την ζωή και τον θάνατο, την υγεία και την αρρώστεια. (Βλ. «Η φυσική έννοια πόλεμος και η θεοκρατική της αλλοίωση».)\nΣτο σύμπαν ο πόλεμος είναι καταστροφέας και δημιουργός. Οι μεγαλύτεροι γαλαξίες καταβροχθίζουν τους μικρότερους, μαύρες τρύπες εξαφανίζουν ολόκληρα ηλιακά συστήματα ή πλανήτες, ενώ καταστροφές πλανητών γίνονται από συγκρούσεις με μετεωρίτες.\nΑλλά και μέσα στον οργανισμό μας υφίσταται διαρκώς ένας ανηλεής πόλεμος σε μοριακό επίπεδο καθ’ όλη την διάρκεια της ζωής μας.